# Приручник за К‑освајач

## Преглед

К‑освајач је напредан менаџер фајлова у Софтверској компилацији КДЕ‑а, с функцијама управљања фајловима почев од простог исецања/копирања и налепљивања, до прегледања локалних и удаљених мрежних фајлова. Садржај фасцикле може бити представљен разноврсним текстуалним и иконичким режимима приказа, укључујући и сличице-прегледе садржаја фајла. Својства фајлова и фасцикли лако се могу испитивати и мењати, а програми покретати левим кликом миша.

У СК‑у КДЕ‑а 4 подразумевани менаџер фајлова је Делфин. Подразумевану компоненту за прегледање фасцикли можете изменити кроз Подразумевани програми у Системским поставкама (нпр. изабрати К‑освајач).

К‑освајач је веб прегледач сагласан са ХТМЛ‑ом 4.01, са уграђеном подршком за јаваскрипт (Екма‑262), ЦСС (каскадне описе стилова) и двосмерна писма (попут арапског и хебрејског). Подржава безбедно извршавање јаванских аплета, Нетскејпове прикључке за гледање флеша, реалаудија и реалвидеа, и ССЛ за безбедну комуникацију. У напредне могућности спадају и аутоматско допуњавање УРЛ‑ова и формулара, увоз обележивача из других прегледача и прегледање са језичцима.

К‑освајач је такође изврстан свеобухватан ФТП клијент.

К‑освајач је универзални програм за приказивање, способан да приказује слике и документе без потребе за покретањем других програма. Ово омогућава угнежђивање компонената (К‑делова) из других програма — Гвенвјуа за приказ слика, Окулара за приказ ПДФ, постскрипт и других докумената.

К‑освајач је потпуно прилагодљив програм који свако може подесити према својим потребама, од мењања општег стила и величина текста и иконица, до избора ставки које се појављују у траци менија, мењања броја и положаја трака алатки, па чак и дефинисања нових комбинација тастера за пречице. Различити поставни профили могу се сачувати за лако призивање када су потребни.

## Основе К‑освајача

Као и сви КДЕ програми, К‑освајач је изузетно прилагодљив. Овај документ описује како се К‑освајач понаша под нормалним, подразумеваним поставкама.

Миш са три дугмета може бити користан како у К‑освајачу, тако у било ком другом КДЕ програму. Ако имате миш са само два дугмета, требало би да можете да подесите систем тако да истовремени притисак оба дугмета симулира треће дугме.

О коришћењу миша можете прочитати више у одељку о функцији дугмади миша.

Ако сте навикли да двоклик изводи радње, онда имајте на уму да К‑освајач подразумевано реагује на један клик, као што је и обичај у КДЕ‑у.

### Покретање К‑освајача

Будући комбиновани менаџер фајлова и прегледач, К‑освајач ће у раду аутоматски пребацивати између ова два режима, али је згодно и моћи одабрати режим при покретању К‑освајача.

- Из менија покретача програма изаберите Интернет К‑освајач, (веб прегледач) да га покренете као прегледач.

- Alt F2 отвориће К‑извођач; ту унесите путању фасцикле и притисните Enter да покренете К‑освајач у режиму менаџера фајлова, или просто унесите неки УРЛ (нпр. `http://www.konqueror.org`) да га покренете као прегледач.

Кликните на црну стрелицу десно од иконице домаће странице да се пребаците на своју домаћу фасциклу у режиму менаџера фајлова, и обратно.

Ако је К‑освајач подразумевани менаџер фајлова, такође се аутоматски покреће кад кликнете левим на иконицу површи која представља фасциклу, као што је хард‑диск или иконица Смеће.

### Делови К‑освајача

Кратак поглед на главне делове К‑освајачевог прозора:

Снимак екрана К‑освајача

Насловна трака је трака преко врха К‑освајачевог прозора и функционише исто као и у другим КДЕ програмима. Кликните десним на средишњи део да дозовете мени насловне траке.

Трака менија је трака која садржи имена падајућих менија. Кликните левим на име менија да га, алтернативно, прикажете или сакријете, или употребите Alt подвучено слово као пречицу, на пример Alt У за мени Уређивање. Разни менији описани су у секцији овог документа о траци менија.

Трака алатки садржи иконице за често коришћене радње. Леви клик на иконицу ће је активирати. Кад лебдите показивачем изнад иконице појавиће се кратак опис онога што та иконица ради.

Неке иконице, на пример „горе“ и „назад“ на претходном снимку екрана, имају малу црну стрелицу на десној страни. Ако кликнете левим дугметом на ову стрелицу, појавиће се мали падајући мени.

Десни клик на траку алатки дозваће мени Поставке траке алатки, који можете користити за промену њеног изгледа и положаја.

Трака локације приказује путању ка фасцикли, УРЛ‑у или фајлу. Овде можете уписати путању или УРЛ, па притиснути Enter или кликнути левим на иконицу Кретање скроз десно на траци локације, да одете на уписани УРЛ. Црна иконица на десном крају траке брише поље уноса.

Трака обележивача је област испод траке локације на претходном снимку екрана. Овде можете додавати често коришћене обележиваче. Погледајте секцију о организовању обележивача.

Прозор је главна област К‑освајача, која приказује садржаје фасцикли, веб страница, докумената или слика. Коришћењем менија Прозор можете поделити главни К‑освајачев прозор на један или више одвојених приказа (корисно за радње превлачења), или успоставити два или више приказа са језичцима.

Трака стања протеже се преко дна К‑освајачевог прозора и приказује опште информације о ономе изнад чега лебди показивач миша. Ако сте поделили главни прозор на више приказа, сваки од њих ће имати траку стања, са малим зеленим светлом на левом крају да покаже који је приказ активан. Десни клик на траку стања дозива њен контекстни мени.

Не брините ако К‑освајач не изгледа тачно као на овом снимку екрана, јер је изузетно подесив. Особито:

- Можете користити мени Подешавање да прикажете или сакријете траку менија, главну траку, траку локације и траку обележивача, или чак да додате допунску траку.

- Ако су траке алатки откључане, такође их можете превући на друго место тако што кликнете левим на ручку на левом крају траке и померате миш док је лево дугме и даље притиснуто.

- Снимак екрана не приказује опциону бочну траку.

За више информација о начину измене К‑освајачевог изгледа, погледајте секцију о подешавању К‑освајача.

### Облачићи и „Шта је ово“

Много о начину рада К‑освајача можете сазнати и без читања целог овог документа, ако се ослоните на облачиће и шта‑је‑ово.

Лебдењем показивачем миша изнад дугмета траке алатки или бочне траке добићете краћи опис онога што то дугме ради.

Шта‑је‑ово се позива преко траке менија, ставком Помоћ Шта је ово? или пречицом Shift F1. Показивач ће променити облик у знак питања уздуж стрелице.

Ако је тај знак питања видљив, леви клик заправо неће урадити ништа док не кликнете на виџет (или његов текст) за који је дефинисано шта‑је‑ово. Ако га има, добићете релативно опширно објашњење чему је виџет намењен. Већина дијалога које издаје К‑освајач подржава подржава шта‑је‑ово.

### Радње левим и средњим дугметом миша

Ако кликнете левим на неку ставку у К‑освајачевом прозору, она ће бити „активирана“. То значи:

- Кликните левим на иконицу у траци алатки да извршите радњу представљену том иконицом.

- Кликните левим на ставку у траци менија да развијете тај мени.

- Кликните левим на ставку менија да то урадите.

- Кликните левим на иконицу у траци обележивача да отворите дотични УРЛ.

- Кликните левим на везу на веб страници да би је испратили К‑освајачем.

- Кликните левим на иконицу или име фасцикле, и К‑освајач ће ући у ту фасциклу (тј. приказати њен садржај).

- По левом клику на име фајла или иконицу, К‑освајач ће урадити оно што мисли да је пригодно, на основу типа фајла. Обично то значи отварање ХТМЛ страница, прегледање текста, слика, Окуларових докумената, који ће сви бити приказани унутар К‑освајачевог прозора („прегледање“ значи да можете да видите фајл, али не и да га мењате).

  К‑освајач разлучује тип фајла поклапајући наставак имена фајла са списком познатих типова. Ако ово омаши, покушава да погоди тип према садржају фајла. Списак познатих типова и придружених радњи можете мењати на страници Придружења фајловима у дијалогу Подешавање Подеси К‑освајач....

Клик средњим дугметом миша на име фајла или фасцикле, или иконицу, у суштини чини исто што и леви клик, само што обично отвара нови прозор К‑освајача, осим ако није попуњена кућица Отвори везу у новом језичку уместо у новом прозору на страници Опште, у дијалогу Подешавање Подеси К‑освајач.... К‑освајач уме да отвара везе на страницама и обележиваче, као и ставке Домаће, Горе, Назад и Напред у новом језичку или прозору.

Држањем притиснутог тастера Shift при клику средњим дугметом миша, отворићете везу у позадини.

### Менији на десно дугме миша

Клик десним дугметом на скоро било који део К‑освајачевог прозора дозваће одговарајући контекстни мени.

Ако је у К‑освајачевим поставкама укључена опција Десним кликом уназад кроз историјат, прост десни клик ради исто што и дугме Назад. У овом случају контекстном менију можете приступити померањем миша док држите притиснуто десно дугме.

На насловној траци

- Десни клик било где на слободну област на насловној траци дозива мени насловне траке, допуштајући вам како да управљате положајем К‑освајачевог прозора, тако и декорацијама примењеним на све прозоре КДЕ програмâ.

На главној траци алатки

- Десни клик било где на слободну област на главној траци издаће њен мени. Можете га користити да поставите траку на врх, дно, лево или десно у прозору К‑освајача. Такође можете одредити величину дугмади на траци, и да ли да буду приказана као иконице, текст, или обоје.

На траци локације

- Кликните десним у поље за унос УРЛ‑ова да изведете радње исецања, копирања, налепљивања или чишћења, или да измените могућности аутоматске допуне текста.

Унутар приказа

- Ако кликнете десним било где на слободну област унутар приказа, добићете мени који, између осталих опција, садржи навигационе наредбе Горе, Назад, Напред и Учитај поново.

На фајлу или фасцикли

- Ово је сасвим згодна могућност. Десни клик на име или иконицу било којег фајла или фасцикле не само да „изабира“ ту ставку, него дозива и мени који пружа радње исецања, премештања, копирања или уклањања (на разне начине), отварање или прегледање у програму по избору, преименовање ставке, те уређивање типа фајла или својстава.

На траци стања

- Кликните десним на траку стања на дну прозора или приказа да додате или уклоните тај приказ из К‑освајачевог прозора.

### Прегледање помоћи, упутних и инфо страница

КДЕ странице помоћи и уникс упутне и инфо странице можете погледати директно у К‑освајачу, без потребе за покретањем К‑центра-помоћи.

Да погледате неку КДЕ страницу помоћи, унесите `help:/`naredba_programa`` (на пример, `help:/kmail` позива документацију К‑поште) у траку локације К‑освајача.

К‑освајач олакшава и читање уникс упутних странице. На пример, упишете `man:/touch` или `#touch` у траку локације да бисте погледали страницу за наредбу `touch`.

За прегледање уникс инфо страница, уношење `info:/dir` одводи вас на фасциклу на врху инфо садржаја. До жељене странице одатле долазите просто кликтањем на везе. За директан одлазак на жељену страницу, можете уписати `info:/`naredba``.

Нажалост, КДЕ странице помоћи складиштене су тако да се не могу гледати у другим прегледачима. Ако то заиста желите, једино што можете је да пређете на везу и посетите http://docs.kde.org.

## К‑освајач као менаџер фајлова

### Фасцикле и путање

Под Униксом и Линуксом, све фасцикле су уређене у просту хијерархију. Почињући од фасцикле на врху (знане и као корена фасцикла), структура се спушта и грана у потфасцикле и фајлове. То значи да из било које фасцикле можете доспети у било коју другу тако што идете „нагоре“ док не достигнете заједничку тачку, затим „надоле“ кроз одговарајуће потфасцикле, док не стигнете до циљне.

Положај било којег фајла или фасцикле у структури (знаној и као стабло фасцикли) може се описати „путањом“, уређеним списком фасцикли кроз које се треба спустити до циљне фасцикле или фајла. На пример, `/home/pera` је потфасцикла `pera` у потфасцикли `home` у фасцикли највишег нивоа, а `/home/pera/razno.txt` је фајл `razno.txt` у тој потфасцикли. Водеће `/` у овим путањама представља фасциклу на врху.

Свака фасцикла доступна на систему — укључујући оне на другим партицијама хард‑диска, УСБ уређају или ЦД‑РОМ‑у — појавиће се у стаблу испод /. Њихове тачне путање зависиће од подешености система (погледајте и секцију уклоњивим уређајима).

Сваки корисник на уникс систему има своју „домаћу“ фасциклу, за држање личних фајлова и поставки. На пример, `/home/pera` и `/home/vanja`. Симбол `~` често се користи да представи корисникову домаћу фасциклу, тако да `~/pismo.txt` упућује на фајл `pismo.txt` вашој домаћој фасцикли.

Уместо ‘фасцикла’ често се користи и израз ‘директоријум’.

### Режими приказа

У режиму менаџера фајлова, К‑освајач набраја фајлове и потфасцикле садржане унутар дате фасцикле, и пружа вам неке податке о њима. Путања текуће фасцикле приказана је у траци локације. Начин на који К‑освајач приказује фајлове и фасцикле углавном зависи од режима приказа, који можете одабрати из подменија Приказ Начин приказа. Доступни режими приказа представљени су у наредном.

За режим менаџера фајлова К‑освајач користи угнежђену компоненту Делфина.

- У приказу иконица, који је подразумеван, фајлови су представљени иконицом која указује на тип фајла, а потфасцикле иконицом фасцикле. Њихова имена, као и ставке укључене под Приказ Допунски подаци, дате су испод иконице.

- Сажети приказ представља садржај фасцикле као иконице са именом са стране, и ставкама укљученим под Приказ Допунски подаци испод имена. Ставке су груписане у колоне налик на сажети приказ у КДЕ фајл дијалогу.

- У приказу детаља садржај фасцикле даје се као списак ставки, где је за сваку наведено име, величина и датум последње измене. Још неке колоне могу се укључити десним кликом на заглавље колона.

  У контекстном менију реда заглавља можете изабрати између посебне и аутоматске ширине колона. Аутоматска ширина значи да ће свака колона бити широка колико најдужа ставка у њој, осим колона име код које се наставак замењује са „...“.

  Редослед колона може да се измени превлачењем заглавља колона. Изузетак је заглавље име, које је увек прва колона у приказу.

  Приказ са детаљима ставља текућу фасциклу у стаблолики режим (ако је укључено Прошириве фасцикле). Свака потфасцикла се може „раширити“ или „сажети“ кликом на иконицу > или v крај ње.

Груписани приказ Груписани приказ

Сви режими приказа подржавају груписање по типу ређања изабраном под Приказ Поређај по.

#### Облачић фајла

Ако попуните кућицу Облачићи на страници Управљање фајловима Опште К‑освајачевог дијалога за подешавање, добијаћете мали, искачући информациони прозор док лебдите показивачем миша изнад имена или иконице фајла или фасцикле.

#### Прегледи фајлова

Под језичком Прегледи на страници поставки Управљање фајловима Опште можете укључити прегледе за одређене типове фајлова.

Ово генерално значи да ће иконица фајла бити замењена малом сликом која приказује његов садржај.

Пошто К‑освајач за стварање прегледа мора да прочита много других података поред самог имена фајла, прегледи можда нису погодни кад се приказују фајлови са удаљеног система. Ако читање допунских података са удаљених система одузима превише времена, при дну језичка Прегледи можете задати величину фајла изнад које ће преглед бити искључен.

#### Подаци у приказу

У свим режимима приказа, К‑освајач приказује бар иконицу и име за сваку ставку. Преко Допунски подаци из менија Приказ, или преко контекстног менија заглавља у детаљном режиму, можете изабрати још података које желите да видите уз ставке:

величина, датум, тип, оцена, ознаке и коментар.

По типу фајла, могу се додатно задати следећи критеријуми ређања:

- документ: број речи и редова.
- слика: величина и оријентација.
- аудио: извођач, албум, трајање и нумера.

Подмени Друго омогућава избор једног од: путања, одредиште везе, копирано из, дозволе, власник и корисничка група.

### Својства приказа фасцикле

Наредне поставке одређују како се садржај фасцикле приказује у К‑освајачу, и подразумевано се складиште засебно за сваку фасциклу:

- Режим приказа (иконице, сажето, детаљи).

- Ређање ставки, одређено редоследом (растуће, опадајуће) и атрибутом (име, величина...) по којем се ређа.

- Међусобно ређање фајлова и фасцикли — да ли се фасцикле ређају испред фајлова?

- Прегледи — да ли се приказују уместо иконица (на основу поставки под језичком Прегледи у К‑освајачевом општим поставкама)?

- Да ли су ставке груписане у приказима?

- Да ли се виде скривени фајлови?

- Који се додатни подаци (поред имена) наводе у приказу са иконицама и са детаљима?

Својства приказа се могу подесити кроз мени Приказ, а нека (попут режима приказа) и преко дугмади на траци алатки.

#### Дијалог својстава приказа

Снимак екрана са дијалогом својстава приказа. Дијалог својстава приказа.

Дијалог својстава приказа.

Дијалог Својства приказа може послужити за брзо мењање неколико својстава одједном. Измене могу важити за текућу фасциклу, за текућу фасциклу и све потфасцикле, или чак за све фасцикле, у зависности од избора начињених у одељку Примени својства приказа на.

Ако је укључено Ова својства приказа су подразумевана, изабрана својства приказа биће коришћена за све фасцикле које још увек немају сопствена прилагођена својства.

### Навигација

Да бисте К‑освајачем дошли до неког фајла, прво треба да се прошетате кроз стабло фасцикли до фасцикле која га садржи.

За кретање између фасцикли, просто идите нагоре и надоле, уз и низ стабло:

- Да сиђете у потфасциклу, кликните левим на њено име или иконицу. Или, ако сте је већ „изабрали“ (в. испод), само притисните Enter.

- За кретање уз стабло фасцикли, можете кликнути на дугме Горе на траци алатки, притиснути Alt стрелицу нагоре, или употребити ставку менија Кретање Горе.

Да „изаберете“ фајл или фасциклу у приказаној фасцикли, а да је притом не отворите, користите тастере стрелица горе и доле за кретање кроз ставке. Изабрана ставка биће истакнута, а неки подаци о њој приказани у траци стања.

Постављање режима приказа на приказ детаља може вам помоћи да уочите фасцикле у стаблу испод тренутне; у овом режиму свака фасцикла приказана је квадратићем слева. Ако квадратић садржи знак <, леви клик на квадратић (не на име или иконицу фасцикле) приказаће подстабло фајлова и потфасцикли садржаних у тој фасцикли. Квадратић ће се затим променити у знак v. Кликните левим на њега да сажмете подстабло. Пошто сте нашли тражену фасциклу, кликните левим на њено име или иконицу да је отворите.

Бочна трака такође вам може помоћи у кретању кроз фајл систем.

Можете непосредно отићи на било коју фасциклу тако што унесете њену путању у траку локације, преко Фајл Отвори локацију или Alt O. При уносу може бити корисна К‑освајачева могућност допуне текста. Не заборавите да је под Линуксом/Униксом од значаја величина слова у именима фајлова и фасцикли.

Пошто сте отишли на нову фасциклу, на претходну се можете вратити дугметом Назад на траци алатки, ставком менија Кретање Назад, или пречицом Alt стрелица лево. Кад се једном вратите уназад, можете опет напред дугметом Напред на траци алатки, ставком менија Кретање Напред, или пречицом Alt стрелица десно.

Алтернативно, можете отићи у родитељску фасциклу кликом на Горе на траци алатки, ставком менија Кретање Горе, или пречицом Alt стрелица горе.

Кликом на квачку десно од дугмета за нагоре, назад или напред на траци алатки, или избором ових ставки из менија Кретање, добија се подмени недавно посећених локација.

#### Налажење фајлова и фасцикли

Ако се не сећате где се на систему налази неки фајл или фасцикла, употребите пречицу Ctrl F или опцију Алатке Нађи фајл... из траке менија. Ово ће покренути програм за тражење фајлова К‑налазач. Погледајте приручник К‑налазача за помоћ у коришћењу.

Ако име фајла или фасцикле почиње тачком, онда је то „скривени“ фајл или фасцикла, и К‑освајач их нормално неће приказивати. Да бисте видели и скривене фајлове или фасцикле, употребите ставку менија Приказ Скривени фајлови.

Други разлог што К‑освајач можда не приказује фајл или фасциклу коју тражите, јесте што вам је прикључак филтера приказа подешен да приказује само извесне типове фајлова.

#### Уклоњиви уређаји

Сваки уклоњиви уређај (УСБ штапић, флопи и ЦД‑РОМ јединица, друге партиције хард‑диска на систему) обично ће се појавити под једном од фасцикла `/`, `/media`, `/mnt`, `/auto`, отприлике са оваквом путањом: `/mnt/floppy` или `/cdrom`. Детаљи ће зависити од подешености система.

Под Униксом, уклоњиви уређај се мора „монтирати“ (наредба `mount`) пошто га убаците у јединицу, исто као и друга партиција хард‑диска кад желите да јој приступите. Такође, уклоњиви уређај морате „демонтирати“ пре него што га физички уклоните, како би систем регистровао да више није доступан.

Како ћете ово урадити зависи од поставе система:

- Преко извештавача о уређајима.

  У КДЕ сесији, када убаците уклоњиви уређај искочиће ће прозор извештавача о уређајима. У њему можете изабрати одговарајући програм за дати медијум, или само монтирати уређај.

- Ако за распоред површи користите приказ фасцикле, на површи могу стајати иконице уклоњивих уређаја. Кликните левим на такву иконицу да монтирате медијум. Тиме ћете такође дозвати прозор К‑освајача са приказом садржаја тог медијума. Да медијум демонтирате, кликните десним на иконицу и одаберите ставку Демонтирај. Ако желите сами да припремите једну овакву иконицу, посетите секцију „Направи“ овог приручника.

- Монтирати можете и на традиционалан начин, уношењем у терминалском прозору:

  ``mount /mnt/floppy``

  да монтирате, на пример, флопи јединицу, и

  ``umount /mnt/floppy``

  да је демонтирате (пазите: `umount`, не `unmount`).

  Пре него да отварате терминал да бисте извршили `mount` или `umount`, можда ће вам згодније доћи К‑освајачева могућност извршавања наредби шкољке, Алатке Извршавање наредбе шкољке (Ctrl E).

### Брисање фајлова и фасцикли

К‑освајач пружа два начина да се отарасите нежељеног фајла или фасцикле:

- Можете ставку преместити у фасциклу `Trash` (смеће), што је сигурнији метод, пошто је можете повратити ако схватите да сте направили грешку.

- Можете ставку просто обрисати, што уклања унос из фасцикле и враћа систему простор на диску њоме заузет као слободан, исто као наредба `rm`.

  Ако желите да користите ову могућност попуните кућицу Брисање у менијима заобилази смеће на страници поставки Управљање фајловима.

Најједноставнији начин да уклоните фајл или фасциклу јесте да ставите показивач миша изнад имена или иконице и кликнете десним, чиме ћете дозвати мени са ставкама Премести у смеће и Обриши.

Или, ако сте „изабрали“ унос, мени Уређивање пружа вам исте те ставке (Премести у смеће и Обриши).

Тастер Delete премешта одабране ставке у смеће.

Shift Delete непосредно и неопозиво брише изабране ставке.

Ако немате потребне дозволе, фајл или фасциклу нећете моћи да преместите или обришете.

### Премештање и копирање

За копирање фајла или потфасцикле између фасцикли, можете:

- Поставити показивач миша изнад имена или иконице и кликнути десним, што ће дозвати мени са ставком Копирај. Изаберите је.

  Другачије, када је ставка „изабрана“, можете кликнути на дугме Копирај на траци алатки, изабрати Уређивање Копирај из траке менија, или притиснути комбинацију тастера Ctrl C. Такође можете изабрати више фајлова и фасцикли и све их одједном копирати или преместити.

- Отидите на фасциклу у коју хоћете да копирате ставку, затим је налепите дугметом Налепи на траци алатки, ставком менија Уређивање Налепи, пречицом Ctrl V, или померањем показивача миша на празан простор у прозору и притиском десног дугмета миша, када ћете добити мени са ставком Налепи.

Премештање фајла или потфасцикле између фасцикли може се обавити на исти начин као копирање, осим што бирате Исеци или Ctrl X уместо Копирај. Ставка коју сте исекли биће уклоњена из првобитне фасцикле чим извршите Налепи у новој.

Да копирате и премештате изабране ставке међу фасциклама такође можете бирањем Копирај у или Премести у из контекстног менија на десни клик на име фајла или фасцикле у прозору менаџера фајлова.

Ову могућност активирате избором Наредбе копирања и премештања на страници поставки Управљање фајловима Сервиси.

Можда нећете моћи да копирате или преместите фајл или фасциклу ако немате потребне дозволе.

#### Коришћење превлачења

К‑освајач такође подржава копирање и премештање фајлова и фасцикли превлачењем.

Превлачењем се можете послужити ако су отворена два примерка К‑освајача, један с фасциклом из које хоћете да копирате или преместите, а са циљном фасциклом. Ставите показивач миша изнад жељене ставке, а затим, држећи притиснуто лево дугме мише, превуците је на празан простор у циљној фасцикли. Пустите дугме и добићете мени са избором Копирај овде, Премести овде или Повежи овде. Пазите да ставку испустите над празним простором у циљној фасцикли — ако је испустите над потфасциклом, биће копирана или премештена у ту фасциклу.

Такође можете подесити К‑освајач да приказује више од једне фасцикле унутар истог прозора, па превлачити између њих.

Превлачење с подељеним приказом

Овај снимак екрана представља дејство опције Прозор Подели приказ лево/десно из траке менија, такође доступне пречицом Ctrl Shift L. Њоме се главни прозор К‑освајача дели у два приказа, сваки са садржајем друге фасцикле.

Да би се могле приказати различите фасцикле по приказу, не треба да буду повезане: квадратићи здесна на дну сваког приказа треба да буду празни.

„Активни“ приказ, онај чија је путања приказана у траци локације и који реагује на наредбе за кретање и из менија, означен је малим зеленим светлом у левом доњем углу. Кликните левим на празан простор приказа или његову траку стања да га активирате.

Да уклоните активни приказ из прозора К‑освајача, користите пречицу Ctrl Shift W, ставку менија Прозор Затвори активни приказ, или десни клик на траку стања па из менија који се појави истоимену ставку.

Ако користите К‑освајачеве језичке, можете превлачити између њих тако што фајл превучете на етикету језичка, али га не испуштајући одмах. Одредишни језичак искочиће у први план, допуштајући вам да наставите превлачење и коначно да испустите фајл.

#### Дупликати имена фајлова или фасцикли

Ако покушате да налепите фајл или фасциклу у фасциклу која већ садржи истоимену ставку, искочиће дијалог који вас опомиње да ставка већ постоји. Тада можете учинити једно од:

- Поништите налепљивање кликом на дугме Одустани.

- Дајте ставки која се копира друго име. Ово можете уписивањем новог имена у поље уноса у истом дијалогу, или дугметом Предложи ново име рећи К‑освајачу да предложи име, па кликнути на Настави.

- Ако копирате више ставки, можете и кликнути на Прескочи да прескочите текућу.

Дугме Примени на све можете употребити када копирате више ставки.

### Бирање ставки у приказу

Ставке у приказу могу се изабрати на неколико начина. Пошто се избор начини, све радње, као што су исецање, копирање, бацање у смеће или превлачење, односе се на све изабране ставке.

#### Бирање ставки мишем

- Можете кликнути левим негде у приказу па развући правоугаоник око групе ставки пре отпуштања дугмета миша. Тако ћете изабрати све ставке унутар правоугаоника, а претходни избор биће поништен. Ако током овога држите притиснут тастер Shift, претходни избор се задржава.

- Ако држите притиснут тастер Ctrl када на ставку кликнете левим, обрће се стање изабраности те ставке. Ако је Ctrl притиснут при развлачењу правоугаоника око групе ставки (како је претходно објашњено), обрће се стање изабраности свих ставки у тој групи.

- Држањем тастера Shift када кликнете левим на одређену ставку изабраћете све ставке између претходне и ове на коју сте сада кликнули.

- Ако је укључено Обележивач избора под језичком Понашање у одељку поставки Управљање фајловима Опште, појављује се мали + или – у горњем левом углу ставке над којом лебди миш. Кликом на овај знак ставку бирате или изостављате.

#### Бирање ставки тастатуром

- Ако притиснете тастер стрелице, PageUp, PageDown, Home или End, биће изабрана нова текућа ставка а претходни избор поништен.

- Ако држите тастер Ctrl док притискате један од претходно поменутих, избор остаје неизмењен.

- Ако пак држите тастер Shift док притискате неки од претходних, биће изабране све ставке између претходне и нове текуће ставке.

- Притиском Ctrl Space обрће се стање изабраности текуће ставке.

- Ctrl A изабира све ставке у приказу.

- Ctrl Shift A обрће стање изабраности свих ставки у приказу.

- Почните да куцате првих неколико слова имена фајла или фасцикле, и поклопљена ставка ће бити изабрана. Избор чистите притиском на Esc да откажете претрагу тастатуром, или сачекавши прековреме од 1 секунде.

#### Бирање ставки кроз мени

Понекад хоћете да обришете, копирате или преместите неколико у извесном смислу сличних фајлова. На пример, можда желите да све ПНГ слике преместите из једне фасцикле у другу. К‑освајач ово олакшава допуштајући вам да изаберете више фајлова на основу сличности у њиховим именима.

Употребите ставку менија Уређивање Избор Изабери поклапањем... или пречицу Ctrl S. Добићете мали дијалог у који можете унети образац имена фајла, са џокерским знаковима * (поклапа било који број знакова) и ? (поклапа један знак). Кликните на У реду и К‑освајач ће истаћи све фајлове чија се имена поклапају. На пример:

- ``zastava*.png`` изабраће све фајлове чија имена почињу са `zastava` и завршавају се са `.png`.

- ``poruka?.txt`` изабраће `poruka1.txt` и `poruka9.txt`, али неће `poruka99.txt`.

Пошто сте изабрали фајлове, можете сузити избор ставком менија Уређивање Избор Поништи избор поклапањем... тако што задате које од фајлова треба уклонити из избора.

Да поништите избор, употребите ставку менија Уређивање Избор Поништи сав избор или просто кликните левим на празан простор у приказу.

Можете и „обрнути“ избор — то јест, из избора уклонити све тренутно изабране фајлове, а додати све који нису били изабрани. Ово чините ставком менија Уређивање Избор Изврни избор или пречицом Ctrl Shift A.

### Направи ново

Кад је К‑освајач у режиму менаџера фајлова, одабир Направи из менија Уређивање, или из контекстног менија који добијате десним кликом на празан простор у приказу фасцикле, даје вам подмени којим у текућој фасцикли можете створити једно од следећег:

Фасцикла...

- Лак начин стварања нових фасцикли.

Текстуални фајл...

- За стварање празног обичног текстуалног фајла. Добићете дијалог за унос имена фајла.

ХТМЛ фајл...

- Ствара основу ХТМЛ изворног фајла. Име фајла које задате у дијалогу најбоље је да има наставак `.html` , да касније не би дошло до забуне.

||`Документ одређеног типа`...

- Према томе који су програми инсталирани и придружењима фајловима, приказано је више ставки менија за стварање оквирних докумената разних типова.

Веза до локације (УРЛ)...

- Направите иконицу за отварање К‑освајача над задатом фасциклом или веб страницом. Као и код Веза до програма..., да би се иконица појавила на површи направите је у фасцикли `~/Desktop`, или кроз подмени Направи на десни клик на празан простор површи.

Основна веза до фајла или фасцикле...

- Ствара симболичку везу ка локалном фајлу или фасцикли.

Веза до програма...

- Опција врло корисна када желите да направите иконицу за покретање одређеног програма. Отвара дијалог са неколико страница под језичцима. На првој, Опште, бирате иконицу и текст који ће ићи са њом. Друга страница, Дозволе, омогућава да одредите ко све може да користи или мења иконицу. На страници Програм уносите наредбу која ће покренути програм, на пример, `kwrite` да покренете уређивач текста К‑писање. `kwrite /home/pera/obaveze.txt` отворило би фајл `/home/pera/obaveze.txt` у К‑писању. Напредне поставке, као што су типови фајлова које програм може да отвара, такође су расположиве на овој страници.

  Да би се иконица појавила на површи, направите везу у фасцикли `~/Desktop` (може се и другачије звати, у зависности од тога како је КДЕ инсталиран и подешен), или позовите подмени Направи десним кликом на празан простор површи, уместо унутар К‑освајачевог прозора.

  Ако имате много специјализованих веза ка програмима, а не желите да закрчите површ, можете их направити у фасцикли програма. У К‑освајачу, изаберите Кретање Програми, затим направите једну иконицу на површи која ће отварати фасциклу програма, што је обично `~/.local/share/applications`.

  Да поставите везу ка програму на панел, прво је направите у фасцикли програма, а затим превуците иконицу на празан простор панела.

везу ка уређају

- Ставкама у овом подменију можете правити иконице за монтирање уређаја и отварање К‑освајача са приказом њиховог садржаја. За демонтирање уређаја, пошто сте обавили шта сте желели, кликните десним на иконицу и одаберите Демонтирај. Међутим, у већини случајева желећете да оваква иконица стоји на површи.

### Мењање имена и дозвола

Два најлакша начина за измену имена фајла или фасцикле јесу или да кликнете десним на њу и одаберете Преименуј, или да је изаберете и притиснете тастер F2.

Да измените име или дозволе фајла или фасцикле, кликните десним на име или иконицу, па изаберите ставку Својства; или, ако сте изабрали фајл или фасциклу, можете употребити ставку менија Уређивање Својства (Alt Return).

Ово ће отворити дијалог својстава са неколико страница под језичцима:

- Опште даје неке опште податке о ставци и допушта вам измену њеног имена, и, ако се ради о фасцикли, придружене иконице.

- Дозволе приказује власништво ставке и дозволе приступа, које можете ту и изменити.

#### Копирање и преименовање

Ако желите да направите копију постојећег фајла под другим именом (можда као резерву) у истој фасцикли као изворни фајл, копирајте га и налепите као и обично, и искочиће дијалог који се жали да фајл већ постоји. Само упишите ново име у дијалога и притисните дугме Настави (или, ако вас мрзи, дугме Предложи ново име саставиће ново име место вас).

### Подешавање придружења фајловима

С КДЕ‑ом стижу многи програми, који отварају разне типове фајлова. Најчешће ће подразумеване поставке радити баш како треба, али К‑освајач вам пружа и моћан систем за одређивање који ће програм отварати који тип фајлова. За више детаља употребите ставку менија Подешавање Подеси К‑освајач..., па у дијалогу за подешавање Придружења фајловима, и кликните на дугме Помоћ.

### У командној линији

Мада је К‑освајач моћан и прилагодљив графички менаџер фајлова, искусан корисник Уникса повремено пожели да сиђе коренима, да ради на нивоу текстуалне командне линије.

Можете, наравно, отворити примерак Конзоле, нпр. кроз К‑освајачев ставку менија Алатке Отвори терминал, или притиском F4.

Ако желите само да покренете програм или прикажете УРЛ, то може бити лакше опцијом Алатке Изврши наредбу шкољке... (Ctrl E).

Алатке Изврши наредбу шкољке... (Ctrl E) отвара мали дијалог командне линије где можете унети наредбу шкољке, попут `ps -ax | grep kdeinit`. Имајте у виду да овде нису подржани сви терминалски контролни знакови, па наредбе попут `top` и `less` неће правилно радити. Али је зато сасвим при руци, без застоја који узрокује покретање Конзоле.

За сложеније поступке, К‑освајач има још једну фину могућност: ставку менија Подешавање Прикажи емулатор терминала, која отвара терминалски прозор као приказ унутар К‑освајача. Ако је иконица везе видљива у доњем десном углу приказа, терминал ће у терминалу испратити сва кретања кроз фасцикле које начините у нормалном приказу менаџера фајлова

Са емулатором терминала

## К‑освајач, веб прегледач

Прегледање http://www.konqueror.org.

### Повезивање на Интернет

Пошто се повежете на Интернет, К‑освајачем можете прегледати Веб једнако лако као што управљате локалним фајловима. Просто упишете УРЛ у траку локације, притиснете Enter, и кренули сте!

- Ако се повезујете модемом преко телефона, за остваривање везе користићете КППП или сличан позивачки програм.

- Ако вам је рачунар повезан на локалну мрежу (ЛАН) која на Интернет пропушта преко проксија, мораћете да подесите К‑освајач да користи прокси. То се може урадити на страници Прегледање Веба Прокси дијалога Подешавање Подеси К‑освајач...... .

- Ако се башкарите у високопропусној кабловској вези, провајдер вам је вероватно дао спољашњи кабловски модем који са рачунаром остварује етернетску везу. Нажалост, детаљи начина успостављања везе зависе од провајдера и, донекле, од уникс/линукс дистрибуције коју користите. Неки провајдери повезују кориснике на Интернет преко прокси сервера, у ком случају ћете морати да подесите К‑освајач да га користи. За помоћ, може бити корисно да претражите архиву поштанске листе корисника̂ ваше дистрибуције.

Порука о грешци, попут „непознат домаћин“, обично значи да К‑освајач не може да нађе везу ка Интернету или да сте унели неисправан УРЛ.

### Сурфовање и тражење

Кад једном остварите везу са Интернетом, можете сурфовати К‑освајачем или било којим другим прегледачем.

Унесите УРЛ у траку локације, притисните Enter или кликните левим на дугме Кретање, и К‑освајач ће преузети и приказати дату страницу. Ако сте је раније посећивали, К‑освајачева могућност самодопуне текста може убрзати поновно уношење УРЛ‑а, а могли бисте и да потражите страницу у историјату у бочној траци. Ту је и могућност веб пречица, за лакшу употребу претраживача Веба.

Кликните левим на везу на страници да је отворите.

Да везу отворите у новом примерку К‑освајача тако да тренутна страница остане видљива, на везу кликните десним дугметом миша и изаберите ставку Отвори у новом прозору. Алтернативно, можда ће вам више одговарати Отвори у новом језичку: прегледање с језичцима омогућава да држите известан број страница у истом К‑освајачевом прозору, и брзо се пребацујете између њих једним кликом миша.

Ако желите да посматрате више страница истовремено, можете активирати режим вишеструког приказа избором Прозор Подели приказ лево/десно (Ctrl Shift L) или Прозор Подели приказ горе/доле (Ctrl Shift T). Ово може бити корисно при прегледању запетљаног скупа ХТМЛ страница, али пазите да мали оквир везе у доњем десном углу буде празан док ово чините.

На претходну страницу можете се вратити пречицом Alt стрелица лево, дугметом траке алатки Назад, или кроз мени Кретање Назад.

Слично, кад сте се једном вратили назад, можете поново отићи напред пречицом Alt стрелица десно, дугметом Напред, или кроз мени Кретање Напред.

Зона приказа може се клизати на неколико начина: тастерима стрелица горе и доле, преко клизачке траке, точкићем миша или тастерима PageUp и PageDown.

Када читате дугачку веб страницу, можете употребити К‑освајачеву могућност аутоматског клизања. Покрећете га притиском Shift доле или Shift горе; накнадним притиском ових тастера успоравате или убрзавате клизање. Притиском тастера Shift клизање привремено паузирате или настављате, а притиском било ког другог тастера укидате клизање.

Аутоматско клизање ради само у режиму приказа КХТМЛ.

Ако из било ког разлога желите да зауставите преузимање, притисните тастер Esc, дугме траке алатки Заустави или ставку менија Приказ Заустави.

Ако посматрате веб страницу док је укључена трака ХТМЛ‑а, требало би да видите две нове иконице на њој: и . Користите их да прилагодите величину текста на сајту, ако вам је подразумевана тешка за читање. Колико ће добро ово радити, зависи од тога колико је добро састављена веб страница.

### Прегледање с језичцима

Коришћењем ове могућности можете учинити да К‑освајач учитава веб странице у истом прозору, и пребацивати се између њих путем језичака. На овај начин можете предучитати страницу „у позадини“, док настављате да читате тренутну.

Да бисте користили прегледање са језичцима, кликните десним на везу и из падајућег менија изаберите Отвори у новом језичку, или кликните средњим на њу. Страница ће, као и обично, бити преузета и приказана, али с језичцима дуж врха приказа, по језичак за сваку страницу. Кликните левим на језичак да прикажете страницу под њим, или користите пречице Ctrl, и Ctrl. за кружење кроз језичке. Такође можете клизати кроз језичке точкићем миша, док је показивач миша изнад траке језичака (под претпоставком миш има точкић). Двоклик на празан простор траке језичка отвара нови језичак.

Ако је укључена опција Отвори нови језичак у позадини на страници Опште у дијалогу за подешавање, кликом на везу страница се преузима и ставља под нови језичак, али неће бити приказана док не кликнете левим на језичак.

Ако попуните кућицу Отвори везу у новом језичку уместо у новом прозору на страници Опште у дијалогу Подешавање Подеси К‑освајач......, средњи клик на везу отвориће страницу под новим језичком, а ако притом још држите притиснут тастер Shift, страница ће бити отворена у позадини.

Десни клик на језичак дозива мени са следећим опцијама:

Нови језичак (Ctrl T)

- Отвара нов, празан приказ странице под језичком. Затим у њега можете преузети веб страницу уносом УРЛ‑а у траку локације, одабиром из траке обележивача, или из историјата у бочној траци.

Удвостручи језичак (Ctrl D)

- Удвостручите језичак, односно отворите исту страницу под другим језичком.

Учитај поново језичак (F5)

- Поново учитава садржај тренутног језичка.

Други језичци

- Приказује подмени са свим другим језичцима. Са овог списка можете активирати неки језичак.

Други језичци Учитај поново све језичке (Shift F5)

- Поново учитава садржај сваког језичка.

Други језичци Затвори друге језичке

- Затворите све осим изабраног језичка.

Откачи језичак (Ctrl Shift B)

- Уклања страницу под језичком из тренутног прозора К‑освајача и отвара је у новом примерку К‑освајача.

Затвори језичак (Ctrl W)

- Затворите изабрану страницу под језичком.

### Веб пречице

К‑освајач поседује могућност веб пречица, којима ако су укључене, можете прослеђивати упити директно претраживачу или сличном веб сајту, без потребе да претходно одете на сајт.

На пример, уписом `gg:konqueror` у траку локације и притиском на Enter затражићете Гуглу да потражи странице у вези с К‑освајачем.

Да бисте погледали расположиве веб пречице, и можда додали своје, идите на Подешавање Подеси К‑освајач......, па на страницу Веб пречице.

Кад стигнете тамо, за стварање нове веб пречице кликните на Нова..., и добићете дијалог који захтева опције и одреднице за нову веб пречицу. Прво поље је за људски-читљиво име добављача претраге, нпр. „Гугл“.

У следећем пољу треба да унесете УРИ који се користи за упитивање претраживача. Цео текст за тражење може се задати као `\{@}` или `\{0}`. Препоручљиво је `\{@}`, пошто уклања све упитне променљиве (`ime`=`vrednost`) из резултујуће ниске, док `\{0}` бива замењено неизмењеном ниском упита.

Можете користити `\{1}` до `\{n}` да задате извесне речи из упита и `\{``ime`}`` да задате вредност дату као ```ime``=`vrednost`` у корисничком упиту. Додатно, могуће је одједном задати вишеструка упућивања (имена, бројеве и ниске), попут `(\{``ime1``,``ime2``,..., "`niska`"})`. Прва поклапајућа вредност (с лева) користиће се као вредност замене за резултујући УРИ. Цитирана ниска може се користити као подразумевана вредност, ако се не ништа не поклопи с лева у списку упућивача.

Међутим, за стварање основне веб пречице, неопходно је само задати УРИ за слање упита претраживачу. Сле́дећи претходни пример са Гуглом, уписали бисте `http://www.google.com/search?q=\{@}&ie=UTF-8&oe=UTF-8`. Често лако можете наћи где да ставите `\{@}` упутивши пробни упит претраживачу, а затим анализирајући настали УРЛ. На пример, потражите ли „К‑освајач“ Гуглом, добићете УРЛ попут http://www.google.com/search?q=К‑освајач&ie=UTF-8&oe=UTF-8. Сад само треба да замените „К‑освајач“ са `\{@}` да бисте добили одговарајући УРИ.

У трећем пољу треба да унесете пречицу УРИ‑ја. Као што је нпр. `gg` у `gg:К‑освајач`. Затим, у падајућем менију, можете изабрати кодирање текста за упите претраге. Пошто сте унели све опције по жељи, притисните Enter и нова К‑освајачева веб пречица би требало би да вам је на располагању.

### Приступни тастери

К‑освајач пружа пуну подршку за ХТМЛ атрибут `accesskey` у формуларима и везама. Приступни тастери допуштају вам да користите тастатуру за функције које би се нормално изводиле мишем, као што је праћење веза. Предност овога је, сасвим просто, што корисници могу саобраћати са страницом уређајима без показивача.

Ова могућност мора да се укључи попуњавањем кућице Активација приступних тастера тастером Ctrl на страници поставки Прегледање Веба.

Да активирате приступне тастере у К‑освајачу, притисните и пустите Ctrl. Кад се ово учини, ако дата веза на веб сајту садржи атрибут `accesskey`, изнад ње би требало да се појаве знакови који указују шта треба притиснути да се испрати. Тада можете откуцати наведене знакове уместо кликтања мишем на везу. Да искључите једном активиране приступне тастере, опет притисните Ctrl.

Правилно коришћење ове могућности изискује да је дизајнер веб странице, користећи атрибут `accesskey`, доделио приступни тастер одређеној вези. Многи веб дизајнери не укључују `accesskey` у своје везе и формуларе, те ће, последично, за такву веб страницу ова могућност бити неупотребљива.

### Идентификација прегледача

Кад се К‑освајач повезује на веб сајт, шаље нешто сажетих података за идентификацију прегледача, познатих као ниска „корисничког агента“. Многи веб сајтови користе ове податке за прилагођавање страница које шаљу назад, већ према врлинама и манама разних прегледача.

Нажалост, неки лоше дизајнирани сајтови одбијају сарадњу ако користите прегледач који сајт не препознаје као „добар“, без обзира на то што К‑освајач, кад му се пружи прилика, ради задовољавајуће са великом већином веб страница.

Овај проблем можете решити тако што измените податке за идентификацију прегледача које К‑освајач шаље одређеним сајтовима или доменима, под Прегледање Веба Идентификација прегледача у дијалогу за подешавање.

До проблема с радом веб странице такође може доћи због употребе јаве или јаваскрипта на њима. Ако сумњате да би то могао бити случај, проверите да ли су укључени у одељку Јава и јаваскрипт дијалога за подешавање.

Инсталирајте проширење „Измењивач корисничког агента“ из К‑освајачевих прикључака, па га активирајте преко Подешавање Подеси проширења.... Овим ћете добити ставку Промени идентификацију прегледача у менију Алатке, којом можете лако пребацивати између различитих ниски „корисничког агента“.

### Уписивање и штампање ставки са Веба

Кад гледате веб страницу, можете је сачувати (или барем њен основни ХТМЛ или други изворни текст) на локални диск помоћу Фајл Сачувај као.... Ако страница садржи оквире, биће доступна и ставка Фајл Сачувај оквир као.... Кликните левим у оквир који прво желите да сачувате.

Ако страница користи позадинску слику, можете је захватити и сачувати ставком Фајл Сачувај позадинску слику као....

Али ако желите само ту углађену слику најновијег „ферарија“, онда ће вам десни клик на њу дати мени са ставком Сачувај слику као.... Припазите да овиме не кршите ауторска права аутора, и затражите дозволу пре него што овако сачуване слике употребите за било шта друго до да их са задовољством гледате.

Ако кликнете десним на везу (која може бити и слика) и одаберете Сачувај везу као... из искачућег менија, основни ХТМЛ, или сличан изворни текст, биће преузет и сачуван на локални диск.

Десни клик на везу (која може бити и слика) и одабир Копирај адресу везе копираће УРЛ везе у клипборд, тако да га можете налепити, рецимо, у е‑пошту пријатељици, да је обавестите о том новом, дивном сајту.

Десни клик на слику и одабир Копирај локацију слике копира УРЛ слике у клипборд.

Да сачувате веб страницу у целости, са свим сликама, изаберите Архивирај веб страницу... из менија Алатке. Имајте у виду да ову могућност обезбеђује прикључак, који можда није инсталиран на вашем систему. Страница ће бити сачувана као један фајл, са наставком `.war`, и може се отворити левим кликом на име фајла док К‑освајач ради у режиму менаџера фајлова.

Копију странице коју гледате лако можете одштампати помоћу ставке менија Фајл Штампај... (или Штампај оквир...), или дугметом Штампај на траци алатки.

### ФТП

ФТП (протокол за пренос фајлова) један је од најранијих, и можда још увек и најбољи начин преноса фајлова између рачунара на Интернету.

Преко ФТП‑а можете гледати фајлове и фасцикле на удаљеним рачунарима баш као да су на вашем сопственом систему, преузимати их на свој рачунар уобичајеним превлачењем или копирањем и налепљивањем у К‑освајачу, и, ако је дозвољено, отпремати фајлове са свог рачунара на фајл системе других рачунара. Да ово испробате, унесите УРЛ

    ftp://ftp.kde.org/pub/kde

у траку локације и притисните Enter. Ако сте повезани на Интернет, и ако КДЕ‑ов ФТП сајт није превише заузет, требало би да добијете приказ фасцикле `/pub/kde`.

Мада би, строго говорећи, ФТП УРЛ‑ови требало да се уносе са `ftp://` на почетку, а веб УРЛ‑ова са `http://`, К‑освајач обично и без тога може да погоди на шта се мислило, те умеће ове префиксе уместо вас када их испустите.

Кад приступате ФТП сајту, често ће тражити од вас неки вид корисничког имена и лозинка. Да би поједноставили ствари, многи ФТП сајтови који нуде фајлове за слободно преузимање, прихватиће као корисничко име ниску `anonymous` и вашу адресу е‑поште као лозинку; да би вам још више олакшао живот, К‑освајач ће их аутоматски попунити за вас.

Ако покушате да приступите ФТП сајту који не тражи корисничко име и лозинку, али који је сувише заузет да би прихватио додатна повезивања, К‑освајач често протумачи поруку о заузећу као захтев за име и лозинку, па вам избаци дијалог тражећи да их попуните.

Сајтови који више брину о безбедности захтеваће исправно корисничко име и лозинку, у ком случају ће вам их К‑освајач затражити. Корисничко име такође можете укључити у УРЛ, док га уписујете у траку локације, нпр.

    ftp://korisnik@ftp.kgb.ru

К‑освајач ће вам потом затражити само лозинку.

К‑освајач такође подржава аутоматска пријављивања, задата у фајлу `.netrc`. Детаљи о томе како да укључите ову могућност дати су на https://konqueror.org/faq/#DoesKonquerorsupportautomaticftploginsvianetrcfiles

### УРЛ‑ови са бројевима порта

Ако у УРЛ‑у задате број порта, на пример `http://intranet.firma.co.rs:1080`, можете добити поруку о грешци попут Access to restricted port in POST denied. До овога долази из безбедносних разлога. Ако ипак морате да приступите серверу на овом порту, просто додајте ред

    OverridenPorts=CommaSeparatedListOfAllowedPorts

у `$KDEDIR/share/config/kio_httprc` или `~/.kde/share/config/kio_httprc`.

На пример

    OverridenPorts=23,15

(не треба да садржи ниједан размак).

К‑освајач ће одбити следеће портове (списак је фиксно кодиран у `kdelibs/kio/kio/job.cpp`):

1, 7, 9, 11, 13, 15, 17, 19, 20, 21, 22, 23, 25, 37, 42, 43, 53, 77, 79, 87, 95, 101, 102, 103, 104, 109, 110, 111, 113, 115, 117, 119, 123, 135, 139, 143, 179, 389, 512, 513, 514, 515, 526, 530, 531, 532, 540, 556, 587, 601, 989, 990, 992, 993, 995, 1080, 2049, 4045, 6000, 6667

## Самодопуна текста

Можете подесити К‑освајач да помаже док уносите УРЛ у траку локације, укључивањем могућности самодопуне текста. Кликните десним на празан део поља за унос траке локације, па одаберите из искачућег менија Допуна текста. Биће вам понуђен избор следеће две опције:

(без допуне)

- Добијате оно што уписујете.

ручно

- Кад сте уписали део путање или УРЛ‑а, притисак на Ctrl E или Tab допуниће унос ако је то могуће учинити недвосмислено.

аутоматски

- Док пишете у пољу траке локације, К‑освајач ће аутоматски проширити дотле написано на једну могућу целу путању или УРЛ, истичући додате знакове. Наставите с уносом ако то није оно што желите, или притисните Enter да прихватите понуђену допуну.

падајући списак

- Док куцате, појавиће се падајући списак с могућим погоцима за дотле уписано. Кад се жељена путања или УРЛ појаве на списку, кликните левим на ставку. Ставку можете одабрати и тастером стрелице нагоре или Tab, и стрелице надоле или Shift Tab, па онда притисните Enter.

кратко аутоматски

- Попут аутоматског режима, осим што дотле уписано проширује до првог следећег знака / у путањи или УРЛ‑у. Притисните Ctrl E или Tab да прихватите предлог, а Enter кад је довршена цела путања или УРЛ.

падајући списак и аутоматски

- Ово је комбинација обе претходно описане опције.

подразумевано

- Ова ставка је дата на дну подменија, и омогућава вам да вратите подразумевано понашање падајућег списка.

Најбоље је да испробате све ове режиме, да утврдите који вам најбоље лежи.

Историјат недавно посећених УРЛ‑ова који К‑освајач користи за допуну текста може се прегледати и уређивати на страници Историјат бочне траке.

## Коришћење обележивача

Мада К‑освајачеве обележиваче можете користити за памћење локација личних фајлова и фасцикли, најкориснији су кад претражујете Веб, за састављање списка корисних сајтова.

Мени Обележивачи отварате левим кликом на наслов менија. Пошто се списак развије, кроз њега се можете кретати стрелицама или мишем, па притиснути Enter или кликнути левим да посетите изабрану локацију.

За додавање нове ставке списку, користите Обележивачи Додавање обележивача, или Ctrl B, или кликните десним на празан простор на веб страници (или у приказу фасцикле) и из искачућег менија одаберите Обележи ову локацију.

Списак обележивача може садржати потфасцикле са другим обележивачима, а њих можете направити помоћу Обележивачи Нова фасцикла обележивача.... За додавање обележивача у потфасциклу радије него у главни списак, изаберите фасциклу са списка, па употребите ставку Додавање обележивача у тој фасцикли.

Обележивачима можете приступити и из бочне траке, или преко траке обележивача.

Ако унесете `bookmarks:/` у траку локације, појавиће се домаћа страница обележивача са прегледом свих обележивача по фасциклама.

### Уређивач обележивача

Ставка Обележивачи Уреди обележиваче отвара уређивач обележивача.

У њему је дат стаблолик приказ обележивача и потфасцикли с обележивачима. Као што је уобичајено у КДЕ‑у, потфасцикле се приказују малом стрелицом > лево од имена фасцикле; левим кликом на стрелицу проширујете приказ тако да обухвати садржај потфасцикле, при чему ће се > променити у v. Левим кликом на v сажимате приказ потфасцикле.

За избор ставке са списка можете кликнути левим на њу, или шетати кроз списак користећи стрелице горе и доле, стрелицу десно да проширите потфасциклу, те стрелицу лево да је сажмете.

Ставку можете преместити другде на списку уобичајеним превлачењем, или исецањем и налепљивањем. Редослед ставки у уређивачу обележивача исти је као редослед у падајућем списку менија Обележивачи. Ставка Фасцикла Уметни раздвајач може се употребити за уметање раздвајачких редова у списку где год пожелите.

Нова потфасцикла може се створити на изабраној тачки у списку коришћењем ставке Нова фасцикла... у менију Фасцикла, или из падајућег менија који добијате кад кликнете десним на ставку у главном делу прозора, или пречицом Ctrl N.

За измену имена обележивача (или фасцикле), одаберите га па притисните F2, или изаберите ставку Преименуј из менија Уређивање или искачућег менија који добијете пошто кликнете десним на ставку. Слично можете уредити УРЛ, притиском F3 или избором ставке менија Измени локацију.

Уређивачем обележивача можете увозити обележиваче из мноштва других прегледача у К‑освајачев списак обележивача, притом их ставивши у нову фасциклу или заменити све тренутне обележиваче. Ово изводите ставком Увоз из менија Фајл. Ставка Фајл Извоз може се користити за извоз К‑освајачевих обележивача у Нетскејпов или Мозилин прегледач.

За избор потфасцикле обележивача која ће садржати ставке за траку обележивача, одаберите потфасциклу па Постави као траку фасцикли из менија Фасцикла.

Док поспремате обележиваче, ако сте заборавили шта је дата веб страница, лако је можете отворити из уређивача обележивача десним кликом на ставку и избором Отвори у К‑освајачу из падајућег менија. Ако само желите да проверите да ли је УРЛ још увек важећи, уместо тога одаберите Провери стање.

Све измене које начините аутоматски ће бити сачуване чим затворите уређивач обележивача.

## Бочна трака

Бочна трака се јавља као засебан приказ на левој страни К‑освајачевог прозора. Може се укључити и искључити ставком менија Подешавање Прикажи бочну траку или тастером F9.

Са бочном траком.

Садржи бројне странице са језичцима. Кликните левим на иконицу језичка да прикажете ту страницу. Десни клик на иконицу видљиве странице сажеће бочну траку, тако да се виде само иконице језичака.

Обележивачи

- Ова страница даје приказ стабла ваших обележивача. Кликните левим на ставку да је отворите у главном приказу.

Историјат

- Ова страница даје приказ стабла вашег историјата прегледања. Леви клик на ставку отвориће је у главном приказу, а у новом прозору К‑освајача ако кликнете десним и одаберете Отвори у новом прозору из искачућег менија.

  Ставку из историјата можете уклонити помоћу десним кликом на њу, те одабиром Уклони ставку. Одабир Очисти историјат очистиће цео историјат.

  Искачући мени који добијате десним кликом на било коју ставку на страници историјата, такође вам даје могућност да поређате историјат по имену или по датуму.

  Избор Поставке... из овог искачућег менија издаје контролни модул бочне траке историјата. У њему можете постављати максималну величину историјата или време после којег се аутоматски уклањају ставке. Можете подесити и различите фонтове за нове и старе УРЛ‑ове. Кућица Детаљни облачићи контролише колико података се приказује кад лебдите показивачем миша изнад неке ставке на страници историјата.

Домаћа фасцикла

- Ова страница даје приказ стабла потфасцикли ваше домаће фасцикле. Имајте у виду да „скривене“ фасцикле (чија имена почињу с тачком) нису приказане. Кликните левим на неку ставку да је отворите у главном приказу, или кликните десним да дозовете искачући мени из којег можете отворити потфасциклу или у новом прозору или као нову страну с језичком у главном приказу.

Мрежа

- Ова страница даје приказ стабла ваших важних мрежних веза, мада могу бити укључене и локалне фасцикле. Опет, кликните левим на неку ставку да је отворите у главном приказу, или кликните десним за мени са опсежнијим могућностима.

  Фасцикле приказане на страници Мрежа држе се у фасцикли `~/.kde/share/apps/konqsidebartng/virtual_folders/remote/`, а нове можете правити исто као што бисте било коју другу фасциклу. Ставке унутар ових фасцикли чувају се као `.desktop` фајлови, и могу се стварати из К‑освајача опцијом Направи Веза до локације (УРЛ)... у менију Уређивање.

Корена фасцикла

- Стабло корене фасцикле има путању `/`, и основна је фасцикла система локалних фајлова. Ако проширите корену фасциклу, видеће нпр. фасциклу по имену `root`, која је домаћа фасцикла систем-администратора, односно суперкорисника. Такође ћете видети фасциклу `home`, у којој би опет требало да можете да видите сопствену домаћу фасциклу.

Сервиси

- Ова страница обезбеђује брз приступ следећим сервисима:

  Програми, Прегледач аудио ЦД‑ова, Фонтови и Прегледач видео ДВД‑ова.

Места

- Панел Места подразумевано је смештен на левој страни прозора. У њему су приказане све локације које сте обележили, као и сви дискови и други медијуми прикључени на рачунар.

  Најлакши начин да додате неку фасциклу под Места јесте да је превучете на панел. Другачије, можете кликнути десним на панел па изабрати Додај ставку... из контекстног менија.

Постава бочне траке може се мењати десним кликом на празан простор испод свих иконица језичака, или левим кликом на иконицу дугмета за подешавање, које се активира из контекстног менија. Ово позива мени са следећим опцијама:

Додај ново

- Овим додајете нову страницу под језичком у бочну траку. Нова страница може садржати неки од модула или нови приказ стабла фасцикли. Последњом опцијом у овом подменију можете вратити стање на системски подразумевано.

Вишеструки прикази

- Дели бочну траку тако да се одједном могу видети две странице с језичцима.

Језичци стоје лево, Језичци стоје десно

- Одређује да ли су иконице језичака приказане на левој или десној страни бочне траке.

Дугме за подешавање

- Употребите ову опцију да прикажете или сакријете иконицу дугмета за подешавање.

Десни клик на иконицу језичка дозива мени са следећим опцијама:

Задавање имена

- Промените назив странице.

Постави УРЛ...

- Овом опцијом можете променити УРЛ (путању) фасцикле приказане страницом.

Постави иконицу...

- Да измените иконицу језичка.

Уклони

- Уклоните страницу с језичком са бочне траке.

Подеси бочну траку

- Последња ставка даје мени за подешавање бочне траке, како је описано раније.

## Уписивање поставки и профила

### Опште поставке

Кад затварате К‑освајач, ваше тренутне поставке менија Приказ (као што су ставке Начин приказа, Користи index.html, Приказуј скривене фајлове) не уписују се аутоматски као подразумеване. Међутим, можете рећи К‑освајачу да их запамти одабиром Подешавање Сачувај профил приказа као...; тренутне поставке постаће подразумеване за наредна покретања К‑освајача.

Но, за текућу фасциклу можете задати и засебне поставке менија Приказ. Да ово урадите, идите на Приказ Подеси својства приказа... и измените поставке приказа по жељи. Затим примените својства приказа на текућу фасциклу, што ће у њој створити фајл `.directory` који ће садржати поставке. Поставке посебне по фасцикли уклањате или исто у овом дијалогу, или простим брисањем фајла `.directory`.

Згодна употреба ове могућности је када имате фасциклу пуну слика. За њу можете поставити да се приказују сличице кад је отворите (преко Начин приказа Иконице и Преглед у менију Приказ), а да то не важи за остале фасцикле.

### Профили приказа

К‑освајач може да сачува цео скуп опција као профил приказа. Неки профили приказа део су стандардне инсталације К‑освајача, нпр. `Прегледање Веба`, `Управљање фајловима`, `Развој за КДЕ`, `Поноћни командир` и `Прегледање са језичцима`, а можете додати и сопствене.

За измену профила приказа, рецимо `Прегледање Веба`, учитајте профил помоћу Подешавање Учитај профил приказа Прегледање Веба и измените поставке К‑освајача како желите. Затим изаберите Подешавање Сачувај профил приказа као.... У дијалогу који добијете, можете изменити име профила, тако да направите нови профил с тим именом, или оставити име какво јесте, да измените тренутни профил. Ако изаберете Сачувај УРЛ‑ове у профилу, тренутни УРЛ учитаће се заједно са тим профилом приказа. Ово функционише слично као „домаћа страница“ у многим веб прегледачима. Ако желите да се К‑освајач покрене са празним прозором, пре него што сачувате профил унесите у траку локације `about:blank`.

Можете направити и иконицу површи за покретање К‑освајача са новоствореним профилом. Прво направите иконицу тако што кликнете десним на унос К‑освајача у менију покретача програма, па из контекстног менија изаберете Додај на површ. Отворите дијалог поставки нове иконице на површи тако што кликнете на иконицу алатке. Измените Наредба: под језичком Програм да гласи ``kfmclient` `openProfile `Мој‑нови‑профил```, где је `Мој‑нови‑профил` име које желите за профил. Затим промените име иконице на `Мој‑нови‑профил` или нешто слично.

## Прикључци

### Нетскејпови прикључци

К‑освајач тренутно подржава прикључке за Нетскејп.

Избором Подешавање Подеси К‑освајач... добијате дијалог за подешавање. Идите на страницу Прикључци, која садржи два језичка: под Глобалне поставке прикључци се активирају и подешава се њихово понашање у К‑освајачу, а под Прикључци набројани су пронађени Нетскејпови прикључци и понуђено скенирање за другима.

За више информација погледајте страницу помоћи за прикључке прегледача.

### К‑освајачеви прикључци

Издања КДЕ‑а садрже неке корисне прикључке који се уклапају у К‑освајач на различите начине. Укратко су представљени у наредном.

Употребите Подешавање Подеси проширења... да отворите дијалог са свим инсталираним прикључцима и изаберете оне које желите. Свим прикључцима може се приступити кроз мени Алатке.

У дијалогу ће бити набројани само прикључци који одговарају тренутном режиму (менаџер фајлова или прегледач преко КХТМЛ‑а/Вебкита).

### Режим прегледача

превод веб странице

- Користи сервис машинског превођења Гуглов преводилац да преведе текућу ХТМЛ страницу на било који од понуђених језика. Може се покренути помоћу Алатке Преведи веб страницу.

  Ако изаберете део текста на страници, биће преведен само тај део уместо целог УРЛ‑а.

  Машинско превођење није савршено! Гугл ће у најбољем случају дати груб превод, а у најгорем нешто потпуно смешно. Немојте доносити важне одлуке према ономе што сте прочитали са странице преведене Гуглом, већ претходно обавезно потврдите тачност превода.

  Целе веб странице се могу преводити само када су доступне преко Веба. За било шта друго, идите директно на сајт Гугла и тамо налепите текст који желите да преведете.

приказивач ДОМ стабла (само преко КХТМЛ‑а)

- Приказивач ДОМ стабла омогућава програмеру да прикаже стилове, атрибуте и елементе веб документа.

  Избор Алатке Прикажи ДОМ стабло отвара нови прозор са објектним моделом документа (ДОМ‑ом) текуће ХТМЛ странице.

  Подразумевано приказ почиње од кореног чвора документа, на пример `documentElement`. Сви остали видљиви чворови или су деца или потомци кореног.

  Ако желите да измените ДОМ стабло, мораћете за то да употребите неку спољашњу скрипту.

оверивач веб странице

- Овај прикључак користи В3Ц‑ов оверивач ХТМЛ‑а да овери текућу страницу, што је врло корисно при изради веб страница.

  Овери ХТМЛ (преко УРИ‑ја) и Овери ХТМЛ (отпремањем)

- Опција овере ХТМЛ‑а омогућава вам да упоредите свој ХТМЛ документ са прописаном синтаксом ХТМЛ‑а и добијете извештај о евентуалним грешкама. Овером обезбеђујете да се ваше веб странице правилно виде у свим прегледачима.

Овери ЦСС (преко УРИ‑ја)

- Омогућава вам да оверите ЦСС опис стила угнежђен у ХТМЛ или ИксХТМЛ документу. Правилан ЦСС је кључан за одржавање усаглашеног изгледа вашег веб сајта без обзира на прегледач којим му се приступа.

Овери везе

- Потврдите да међу везама на вашем сајту нема преусмеравања нити прекинутих веза. Ова алатка рекурзивно проверава све везе на сајту.

Овери страницу

- Оверава текућу страницу али без приказа резултата у другом прозору или језичку, као што то чине претходне радње. Употребом ове ставке активирате радњу Прикажи извештај оверивача која даје сажетак оверавања.

Подеси оверивач...

- Овом ставком можете погледати и подесити претподешене овериваче којим оверавате свој ХТМЛ и ЦСС

поставке ХТМЛ‑а

- Изаберите Алатке ХТМЛ поставке да укључите и искључите разне поставке ХТМЛ‑а без посезања у дијалог за подешавање.

  Јаваскрипт

- Укључите или искључите употребу јаваскрипта у К‑освајачу.

Јава

- Укључите или искључите употребу јаваскрипта у К‑освајачу.

Колачићи

- Укључите или искључите употребу колачића у К‑освајачу.

Прикључци

- Укључите или искључите употребу инсталираних прикључака у К‑освајачу.

Самоучитавање слика

- Укључите или искључите учитавање слика на веб страницама.

Укључи прокси

- Активирајте или деактивирајте употребу проксија у К‑освајачу као прегледачу.

Укључи кеш

- Активирајте или деактивирајте употребу кеша у К‑освајачу као прегледачу.

Понашање кеша

- Подмени Понашање кеша омогућава вам да подесите како К‑освајач користи кеш. Могућности су:

  - Одржавај кеш синхронизованим

  - Користи кеш ако је могуће

  - Режим претраживања ван везе

измењивач корисничког агента

- Изаберите Алатке Промени идентификацију прегледача за мени из којег можете променити ниску корисничког агента без посезања у дијалог за подешавање.

  Кроз овај прикључак можете задати идентификацију прегледача и оперативног система према домену. Ово је корисно ако прегледате сајтове који дозвољавају приступ само одређеним веб прегледачима.

  Подразумевана идентификација

- Подразумевано заглавље „кориснички агент“ за К‑освајач гласи `Mozilla/5.0 (compatible; Konqueror/4.7) (KHTML/4.7, like Gecko)`. Ако наиђете на сајт који одбија приступ оваквом прегледачу, промените кориснички агент на једно од доле наведеног.

подмени прегледача

- Наредне ставке менија чине списак популарних прегледача, као што су Фајерфокс, Интернет експлорер, Нетскејпов Навигатор, Опера и Сафари. Можете и ручно задати неки други.

Примени на цео сајт

- Овом опцијом задајете да се дефинисани кориснички агент примењује на свакој страници сајта који тренутно посећујете.

Подешавање

- Избором Подешавање отварате дијалог за подешавање, у коме можете фино подесити све податке о прегледачу и оперативном систему који се шаљу.

архивирање веб странице (само преко КХТМЛ‑а)

- Позвана помоћу Алатке Архивирај веб страницу..., ова алатка ствара архивски фајл (`.war`) за тренутно приказану веб страницу, укључујући и све слике. Кликните левим на име архивског фајла да прикажете сачувану страну.

### Режим менаџера фајлова

филтер фасцикли

- Овим управљате преко Ctrl Shift I Алатке Филтерска трака, где можете изабрати по типу ставке које се приказују у фасцикли.

галерија слика

- У режиму менаџера фајлова, можете одабрати Алатке Направи галерију слика... (или притиснути Ctrl I) да створите ХТМЛ страницу са сличицама за све слике у текућој фасцикли. Подразумевано име ХТМЛ странице је `images.html`, а сличице се стављају у нову фасциклу `images`.

  Када покренете прикључак за галерију слика, појавиће се дијалог у коме подешавате начин стварања галерије.

  ### Изглед странице

  Овај дијалог служи за подешавање изгледа странице галерије.

- Снимак екрана дијалога за изглед. Снимак екрана.

  Наслов странице:

- Ова опција даје поље у које уносите жељени наслов странице са галеријом слика.

Сликâ по врсти:

- Ову опцију чини клизач и бројчаник којим подешавате број сличица по једној врсти у галерији.

Прикажи име фајла слике

- Овом кућицом одређујете да ли се виде имена фајлова испод сличица у галерији.

Прикажи величину фајла слике

- Овом кућицом одређујете да ли се виде величине фајлова испод сличица у галерији.

Прикажи димензије слике

- Овом кућицом одређујете да ли се виде димензије слика испод сличица у галерији.

Име фонта:

- Овај падајући списак омогућава бирање фонта који се користи за испис текст у галерији.

Величина фонта:

- Овим бројчаником мењате величину изабраног фонта.

Боја исписа:

- Ова опција даје бирач боје исписа у галерији, под коју спадају све зоне са текстом.

Боја позадине:

- Ова опција даје бирач боје позадине у галерији.

### Фасцикле

Кроз дијалог фасцикли бирате где ће галерија бити сачувана. Овде такође можете подесити које се фасцикле користе.

- Снима дијалога фасцикли. Снимак екрана.

  Сачувај у ХТМЛ фајл:

- Бирач фајлова у коме одређујете где ћете сачувати ХТМЛ страницу начињене галерије.

Рекурзивно кроз потфасцикле

- Овом кућицом активирате рекурзију кроз потфасцикле. Ако је кућица попуњена, активирају се клизач и бројчаник за избор дубине рекурзије.

Копирај изворне фајлове

- Овом кућицом задаје се стварање фасцикле у коју треба копирати изворне слике садржане у галерији.

Употреби фајл са коментарима

- Ова кућица позива бирач фајлова ради задавања фајл са коментарима за галерију. Фајл са коментарима садржи поднаслове слике.

  Формат овог фајла је:

      # ово је коментар, редови који почињу са '#' игноришу се
      ИМЕФАЈЛА1:
      Опис

      ИМЕФАЈЛА2:
      Опис

### Сличице

У дијалогу сличица подешавају се својства сличица у галерији.

- Сниме екрана са дијалогом сличица. Снимак екрана.

  Формат сличица:

- Из овог падајућег списка бирате формат у коме ће сличице бити записане.

Величина сличица:

- Ова опција даје клизач и бројчаник за подешавање величине сличица у галерији.

Различита дубина боја:

- Ова кућица активира падајући списак за промену дубине боја за сличице, ако желите да буде различита од оне за изворну слику.

трака претраге

- Даје текстуално поље за лак приступ претраживачима попут Гугла. Кликните на иконицу лево од поља да отворите мени из којег можете бирати различите претраживаче и подешавати њихове веб пречице.

прикључак за наредбе шкољке

- Овај прикључак омогућава извршавање наредби шкољке у текућој фасцикли, уз приказ излаза у засебном прозору.

## Проширења режима приказа

К‑освајач пружа још неке приказе под Приказ Начин приказа у режиму менаџера фајлова и прегледача, када су инсталирани одговарајући програми и прикључци.

У режиму менаџера фајлова, додатни прикази су Кружна мапа из програма Фајлајт и Приказ величине фајла преко К‑освајачевог прикључка.

### ФС‑вју — приказ фајл система

#### Увод

Прикључак ФС‑вју за К‑освајач пружа још један режим приказа за објекте МИМЕ типа `inode/directory`, за локалне фајлове. Може се узети као алтернатива разним приказима иконица и спискова при прегледању садржаја локалног фајл система.

Јединствено својство ФС‑вјуа је у томе што може да прикаже целе угнежђене хијерархије фасцикли, користећи тзв. мапу стабла за графичку представу. Мапе стабла омогућавају сагледавање метрике објеката у угнежђеним структурама: сваки објекат се представља правоугаоником површине сразмерне метрици. Збир метрика дечијих објеката мора бити једнак или мањи од метрике родитељског.

У ФС‑вјуу за метрику се узимају величине фајлова и фасцикли, при чему се величина фасцикле дефинише као збир величина свих њених подставки. Овако се велики фајлови, чак и они дубоко у хијерархији фасцикли, лако могу уочити преко великих правоугаоника. ФС‑вју се може схватити као графичка и интерактивна варијанта уникс наредбе `du`.

Уклапање ФС‑вјуа у К‑освајач омогућава коришћење стандардних могућности, попут контекстних менија над фајловима и радњама осетљивим на МИМЕ типове. Али је одлучено да се промене у фајл систему не надзиру аутоматски: ако изван К‑освајача обришете фајл приказан у ФС‑вјуу, морате ручно ажурирати приказ, нпр. притиском на F5, да бисте видели измену. Ово је због тога што би иначе потенцијално огроман број фајлова морао да буде надзиран, што би могло довести до превеликог трошења ресурса система ради једне споредне могућности.

#### Могућности визуелизације

Овај одељак детаљно описује графичку представу ФС‑вјуа.

##### Опције исцртавања ставки

Ставку у мапи стабла чини један правоугаоник који представља фајл или фасциклу у фајл систему. Ради лакшег кретања, дате су разне опције за бојење и етикетирање правоугаоника.

Боја правоугаоника може да се измени помоћу Приказ Режим боја. Боја може или представљати дубину, чиме се лакше сагледава угнежђивање, или неки од атрибута фајла, попут имена, власника, групе или МИМЕ типа.

Етикету правоугаоника могу чинити различити атрибути фајла или фасцикле. За сваки атрибут можете изабрати да ли ће се уопште видети, па онда да ли само ако има довољно места или ће се потребан простор одузимати од деце (чиме се нарушава концепција чисте мапе стабла). Поред овога, можете задати и релативну локацију етикете у правоугаонику.

##### Алгоритми за исцртавање мапе стабла

За алгоритме исцртавања мапе стабла треба да важи правило да је површина правоугаоника сразмерна метрици ставке. Код мапа стабла у ФС‑вјуу, ово правило није увек задовољено. На пример, исцртавају се ивице које одузимају нешто простора, што се преноси на губитак простора у дечјим ставкама. (Што је правоугаоник ближи квадрату, то се мање простора губи на ивице.)

Слично, за добар преглед боље је да сваки правоугаоник има бар име за етикету. Можете изабрати да се увек резервише довољно простора за етикету, или да се етикете исцртавају само ако има довољно слободног простора. У потоњем случају, помажу вам облачићи који искачу када се миш задржи над ставком. Облачићи приказују податке о ставци, заједно са родитељским фасциклама све до корене ставке мапе стабла.

Начин на који се простор ставке дели у подзоне за децу препушта се изведбама. Најбоље је остварити такву поделу у којој има што више правоугаоника блиских квадрату, што због етикета што због мањег губитка простора на ивице. Најбоље методе у овом смислу су по врстама, по колонама и рекурзивна бисекција.

Преко ставке менија Приказ Стани на површини можете одредити најмању површину коју ставка мора имати да би била исцртана. Ако ставка садржи неприказане дечије ставке, њен простор биће прошаран да би се указало на то.

#### Корисничко сучеље

ФС‑вју подржава бирање више ставки, слично приказу иконица и списка, тако да неке радње можете извршити истовремено над више фајлова. Један клик мишем увек бира једну ставку под показивачем. Клик мишем уз држање тастера Shift бира опсег, док клик уз држање тастера Ctrl обрће избор. Када изаберете једну ставку, више не можете изабрати њене подставке. Избор ставке такође ће поништити евентуални претходни избор њених родитељских ставки.

Кроз мапу стабла можете се кретати и тастатуром: тастери стрелица лево и десно премештају текућу ставку између сродника, а стрелице доле и горе померају кроз хијерархију угнежђивања. Space бира ставку, у комбинацији са Shift‑ом бира опсег ставки, а са Ctrl‑ом обрће изабраност текуће ставке. Притисните Enter да извршите радњу отварања над текућом ставком.

#### Заслуге и лиценца

ФС‑вју је првобитно замишљен као мали пробни програм и подука за употребу виџета `TreeMap`, развијеног у оквиру К‑кешгринда.

© Јозеф Вајдендорфер, лиценца ОЈЛ 2.

## Подешавање К‑освајача

Као што важи за КДЕ у целини, и К‑освајач је изузетно подесив, те заиста можете остварити изглед и осећај који најбоље одговара вашим потребама и жељама.

### Траке алатки

У свежој инсталацији КДЕ‑а, прозор К‑освајача садржи траку менија, главну траку и траку локације, а можда и траку обележивача.

Можда вам не требају све ове траке. Да бисте неку сакрили, у менију Подешавање Приказане траке алатки испразните њену кућицу. За приказ сакривене траке, поново попуните кућицу.

Сама трака менија може се искључити или укључити пречицом Ctrl M.

Ако кликнете десним на траку алатки, добићете мени за њено подешавање. Можете закључати или откључати положај траке, и изабрати положај текста, величину иконица и усмерење откључаних трака.

На левом крају откључаних трака алатки стоје ручке. Левим кликом на ручку, можете превући траку на нови положај или је чак откачити од прозора и поставити било где на екрану.

Иконице приказане на разним тракама алатки могу се мењати у дијалогу који позива ставка Подешавање Подеси траке алатки.... Број и врсте трака зависиће од тога да ли је К‑освајач у режиму веб прегледача или менаџера фајлова, и од инсталираних прикључака.

### Пречице

Да бисте изменили комбинације тастера за К‑освајачеве пречице, изаберите Подешавање Подеси пречице.... Ово ће позвати дијалог приказан испод.

Подешавање пречица (снимак 1).

Употребите поље за претрагу да нађете радњу којој желите да додате или измените пречицу, па је изаберите левим кликом на име.

Пошто сте изабрали радњу са списка, приметићете да је ставка истакнута и две додатне кућице испод ње у приказу списка. Ту можете подесити комбинацију тастера за изабрану радњу, или можда укинути постојећу свезу.

Подешавање пречица (снимак 2)

- подразумевано — изабраној радњи додељује се подразумевана вредност КДЕ‑а. Ово је добар избор за већину радњи, пошто КДЕ стиже са свезама тастера о којима су програмери промислили.

- Посебна — овим задајете сопствену комбинацију тастера за изабрану радњу. Кликните на дугме ниједна или оно са претходно задатом посебном пречицом. Етикета дугмета је сада постала унесите.... Притисните неки модификаторски тастер (тј. Shift, Ctrl или Alt) па обичан или функцијски тастер (нпр. F11) са којим желите да заокружите комбинацију.

- Пречицу можете ресетовати на ниједна помоћу овог дугмета: .

  Клик на колону алтернативна у датој врсти омогућава вам да уредите другу пречицу за исту радњу.

### Остале поставке

Ставка Подешавање Подеси К‑освајач... позива дијалог у којем можете управљати већином аспеката понашања К‑освајача.

Садржи неколико секција које се бирају левим кликом на једну од иконица на левој страни дијалога:

- Опште — подесите опште понашање К‑освајача

- Перформансе — подесите поставке за побољшање перформанси К‑освајача

- Обележивачи — подесите домаћу страницу са обележивачима

- Управљање фајловима — подесите како се К‑освајач понаша у режим менаџер фајлова

- Начини приказа — подесите режиме приказа у менаџеру фајлова

- Навигација — подесите кретање у менаџеру фајлова

- Сервиси — подесите сервисе у менаџеру фајлова

- Опште — подесите опште поставке менаџера фајлова

- Придружења фајловима — подесите придружења фајловима

- Смеће — подесите поставке смећа

- Прегледање Веба — подесите понашање прегледача

- Прокси — подесите жељене прокси сервере

- Изглед — подесите како се приказују веб странице

- Адблокови филтери — подесите Адблокове филтере у К‑освајачу

- Веб пречице — подесите побољшано прегледање

- Кеш — подесите поставке веб кеша

- Историјат — подесите историјат у бочној траци

- Колачићи — подесите како раде колачићи

- Идентификација прегледача — подесите како се К‑освајач представља

- Јава и јаваскрипт — подесите понашање јаве и јаваскрипта

- Прикључци — подесите понашање прикључака прегледача

Притисак на дугме Помоћ даће вам детаљна упутства о начину коришћења сваке од ових секција, а можете се ослонити и на шта‑је‑ово текстове.

## Попис наредби

Комбинације пречица са тастатуре дате у овом поглављу јесу оне подразумеване. Могу, наравно, бити измењене.

### Посебне пречице

Постоје неке корисне пречице које нису дате ни у једном од менија:

F6

- Поставља фокус на поље за унос у траци локације.

Ctrl.

- Активира наредну страницу под језичком.

Ctrl,

- Активира претходну страницу под језичком.

### Трака менија

Неке ставке менија појављују се само ако су применљиве на фајл који је тренутно отворен у К‑освајачу. На пример, ставка Уређивање Нађи... неће бити дата док је приказан садржај неке фасцикле.

К‑освајач има различите ставке менија према томе у ком је режиму, менаџера фајлова или прегледача. Ово поглавље описује само ставке у та два режима.

Када К‑освајач користи угнежђене компоненте (К‑делове), попут Гвенвјуа за приказивање слика или Окулара за ПДФ и постскрипт документе, ставке менија тих других програма стопљене су у К‑освајачев мени. Помоћ за ове додатне ставке можете наћи у приручнику датог угнежђеног програма.

#### Мени Фајл

Ctrl N Фајл Нови прозор

- Отвара још један прозор К‑освајача.

Ctrl T Фајл Нови језичак

- Отвара још један језичак К‑освајача, с празном страницом.

Alt O Фајл Отвори локацију

- Поставља фокус на поље за унос у траци локације.

Ctrl O Фајл Отвори фајл...

- Отвара фајл преко КДЕ‑овог фајл дијалога.

Фајл Сесије

- Отвара подмени за уписивање текуће сесије (отворених језичака и прозора) ради лаког навраћања, управљање сесијама и пребацивање између раније сачуваних.

Фајл Пошаљи адресу везе...

- Шаље е‑поштом везу ка тренутној локацији.

Фајл Пошаљи фајл...

- Шаље е‑поштом изабрани фајл као прилог.

Фајл Сачувај позадинску слику као... (режим прегледача)

- Јавља се само док је приказана веб страница са позадинском сликом. Отвара дијалог Сачувај као..., како бисте позадинску слику сачували на свом рачунару.

Фајл Сачувај као... (режим прегледача)

- Јавља се само при приказу документа или веб странице. Дијалог Сачувај као... вам омогућава уписивање копије на ваш рачунар.

Фајл Сачувај оквир као... (режим прегледача)

- Слично као Сачувај као..., али за коришћење са веб сајтом који користи оквире.

Ctrl P Фајл Штампај...

- Штампање.

Фајл Штампај оквир... (режим прегледача)

- Штампај изабрани оквир веб странице.

Ctrl Q Фајл Напусти

- Затвара овај примерак К‑освајача.

#### Мени Уређивање

Ctrl Z Уређивање Опозови: <радња>

- Каткад вам допушта да опозовете погрешну радњу.

Ctrl X Уређивање Исеци

- Ставља изабране ставке у клипборд. Ако их потом налепите негде, биће премештене са првобитне на нову локацију.

Ctrl C Уређивање Копирај

- Копира изабране ставке у клипборд.

Ctrl V Уређивање Налепи (режим прегледача)

- Налепљује садржај клипборда у траку локације.

Ctrl V Уређивање Налепи садржај клипборда... (режим менаџера фајлова)

- Налепљује тренутно копиране или исечене ставке у текућу фасциклу. Ако клипборд не садржи фајлове или фасцикле, садржај клипборда (нпр. текст или слика) налепљује се као нови фајл.

Ctrl A Уређивање Изабери све (режим прегледача)

- Одабира цео текст на текстуалној или ХТМЛ страници која се прегледа. Затим текст можете копирати и налепити у уређивач текста.

Уређивање Направи (режим менаџера фајлова)

- Ствара нови објеката (као што је фасцикла или текстуални фајл) у текућој фасцикли. За више детаља погледајте секцију о стварању ставки.

F2 Уређивање Преименуј (режим менаџера фајлова)

- Допушта вам да преименујете фајл или фасциклу без отварања дијалога Својства.

Del Уређивање Премести у смеће (режим менаџера фајлова)

- Премешта изабране ставке у фасциклу смећа.

Shift Del Уређивање Обриши (режим менаџера фајлова)

- Брише изабране ставке.

Уређивање Уреди тип фајла... (режим менаџера фајлова)

- Отвара дијалог за уређивање типа фајла.

Alt Return Уређивање Својства (режим менаџера фајлова)

- Приказује дијалог својстава за тренутно изабране ставке.

Ctrl S Уређивање Избор Изабери поклапањем... (режим менаџера фајлова)

- Заједно са наредбама одабирања Поништи избор поклапањем..., Поништи сав избор и Изврни избор, ово обезбеђује лак и моћан начин вишеструког одабирања фајлова.

  Дозива једноставан дијалог у коме уписујете образац имена фајла, са џокерским знаковима * и ?. На пример, унос `*.html` изабраће све фајлове који се завршавају са `.html`, док ће `?a*` изабрати имена фајлова која имају слово „a“ на другом месту.

Уређивање Избор Поништи избор поклапањем... (режим менаџера фајлова)

- Поништава избор фајлова или фасцикли помоћу дијалога сличног оном на Изабери....

Ctrl A Уређивање Избор Изабери све (режим менаџера фајлова)

- Одабира све ставке у фасцикли. Затим их можете исећи или копирати, па налепити у неку другу фасциклу.

Уређивање Избор Поништи сав избор (режим менаџера фајлова)

- Поништава избор свих изабраних фајлова или фасцикли.

Ctrl Shift A Уређивање Избор Изврни избор (режим менаџера фајлова)

- Изврће тренутни избор.

Ctrl F Уређивање Нађи... (режим прегледача)

- Приказује траку претраге на дну текућег прозора. Почните да куцате да бисте нашли неку ниску на текстуалној или ХТМЛ страници коју прегледате.

F3 Уређивање Нађи следеће (режим прегледача)

- Налази следеће појављивање ниске на текстуалној или ХТМЛ страници.

Shift F3 Уређивање Нађи претходно (режим прегледача)

- Налази претходно појављивање ниске на текстуалној или ХТМЛ страници.

#### Мени Приказ

Приказ Начин приказа

- У режиму прегледача овај подмени садржи ставке за бирање угнежђених приказа, попут КХТМЛ‑а или угнежђеног напредног уређивача текста.

  У режиму менаџера фајлова овај подмени садржи ставке за бирање начина приказа: са иконицама, сажето, детаљно, емулатор терминала, и други.

Приказ Користи index.html (режим менаџера фајлова)

- Ако изабрана фасцикла садржи фајл `index.html`, уместо да се отвори као фасцикла са приказом списка фајлова, биће отворена као веб страница.

Приказ Закључај на тренутној локацији

- Закључани приказ не може да мења фасцикле. Згодно у комбинацији са Повежи приказ за истраживање многих фајлова из исте фасцикле.

Приказ Повежи приказ

- Повезује текући приказ са другима, у прозору са више приказа. Повезани приказ прати промене фасцикли у другим повезаним приказима. Ово је посебно корисно када се типови приказа разликују, нпр. стабло фасцикли и приказ у иконицама или детаљима, можда још и прозор емулатора терминала.

F5 Приказ Учитај поново

- Поново учитава.

Esc Приказ Заустави

- Зауставља учитавање (нарочито корисно при прегледању Веба).

Ctrl+ Приказ Повећај фонт, Ctrl- Приказ Смањи фонт (режим прегледача)

- Овим подешавате величину текста на страници, ако вам је тешка за читање. Колико ће добро ово радити зависи од конструкције веб странице.

Ctrl U Приказ Прикажи извор документа (режим прегледача, са КХТМЛ‑ом)

- Приказује изворни текст документа.

  Расположиво само ако прегледате документ или ХТМЛ страницу.

Приказ Прикажи извор оквира (режим прегледача)

- Приказује изворни текст оквира.

  Расположиво само ако прегледате веб сајт који користи оквире. Налик на Прикажи извор документа.

Ctrl I Приказ Прикажи податке о документу (режим прегледача, са КХТМЛ‑ом)

- Приказује податке о документу, као што је УРЛ и ХТТП заглавља употребљена за добављање документа.

  Расположиво само при приказу ХТМЛ странице.

Приказ Постави кодирање (режим прегледача)

- Допушта вам да изаберете кодирање за приказ ХТМЛ страница. Обично је најбољи избор подразумевано.

Приказ Поређај по (режим менаџера фајлова)

- Одређује да ли се ставке ређају по имену или по неком другом критеријуму, како је описано у dolphin-view-information.

  опадајуће обрће редослед ређања. прво фасцикле ређа све фасцикле испред фајлова.

Приказ Допунски подаци (режим менаџера фајлова)

- Приказује додатне податке, како је описано у dolphin-view-information.

Приказ Преглед (режим менаџера фајлова)

- Приказује симболички преглед садржаја фајла, у различитим режимима приказа.

Приказ По групама (режим менаџера фајлова)

- Приказује садржај текуће фасцикле груписан по опцији изабраној у менију Поређај по (ради само у приказу са иконицама).

Alt. Приказ Скривени фајлови (режим менаџера фајлова)

- Приказује све скривене фајлове и потфасцикле у текућој фасцикли.

Приказ Подеси својства приказа... (режим менаџера фајлова)

- Отвара дијалог својстава приказа.

#### Мени Кретање

Alt стрелица горе Кретање Горе

- Иде један ниво нагоре у хијерархији фасцикли.

Alt стрелица лево Кретање Назад

- Враћа се на претходни приказ.

Alt стрелица десно Кретање Напред

- Напред можете ићи само ако сте се претходно вратили назад.

Alt Home Кретање Домаћа страница (режим прегледача)

- Иде на вашу домаћу страницу, како је задата на страници Опште дијалога за подешавање.

Alt Home Кретање Домаћа фасцикла (режим менаџера фајлова)

- Пребацује на вашу домаћу фасциклу, нпр. `/home/pera/`.

Кретање Програми (режим менаџера фајлова)

- Отвара фасциклу која садржи ваше програме.

Кретање Мрежне фасцикле (режим менаџера фајлова)

- Мрежне фасцикле се јављају на посебном месту у К‑освајачу и Делфину, по имену „виртуелна фасцикла“. Више детаља о коришћењу ове фасцикле можете наћи у приручнику К‑мрежохвата.

Кретање Подешавање (режим менаџера фајлова)

- Отвара виртуелну фасциклу са свим модулима Системских поставки, у приказу иконица, детаља или по колонама. Изаберите ставку да бисте добили тај модул за подешавање у засебном прозору.

Кретање Смеће (режим менаџера фајлова)

- Отвара вашу фасциклу са смећем.

Кретање Самопокретање (режим менаџера фајлова)

- Отвара вашу фасциклу за самопокретање.

Ctrl Shift H Кретање Прикажи историјат

- Даје приказ стабла вашег историјата прегледања у засебном прозору. Погледајте sidebar.

Кретање Најчешће посећивано

- Приказује подмени са УРЛ‑овима које сте најчешће посећивали. Ако изаберете неки, К‑освајач ће га отворити.

Кретање Недавно посећено

- Приказује подмени са УРЛ‑овима које сте недавно посећивали. Ако изаберете неки, К‑освајач ће га отворити.

Кретање Затворено

- Приказује подмени са затвореним УРЛ‑овима које сте били посетили. Ако изаберете неки, К‑освајач ће га отворити. Овај подмени можете очистити помоћу Испразни историјат затвореног.

#### Мени Обележивачи

За потпунији опис ставки овог менија погледајте секцију овог упутства о употреби обележивача.

Ctrl B Обележивачи Додавање обележивача

- Додаје тренутни избор међу обележиваче.

Обележивачи Обележи језичке као фасциклу...

- Ствара фасциклу обележивача с везама ка свим тренутно отвореним УРЛ‑овима у језичцима К‑освајача.

Обележивачи Нова фасцикла обележивача...

- Ствара нову фасциклу у обележивачима.

Обележивачи Уреди обележиваче

- Отвара уређивач обележивача.

#### Мени Алатке

F4 Алатке Отвори терминал (режим менаџера фајлова)

- Отвара терминалски прозор Конзоле.

Ctrl F Алатке Нађи фајл... (режим менаџера фајлова)

- Отвара К‑налазач.

Алатке Удаљено кодирање (режим менаџера фајлова)

- Одавде можете ручно изабрати кодирање које користи удаљена веза.

Ако су инсталирани неки К‑освајачеви прикључци, мени Алатке садржаће још ставки. За више детаља, погледајте поглавље о прикључцима.

#### Мени Подешавање

Погледајте и секцију о томе како сачувати поставке и профиле.

Подешавање Приказане траке алатки

- Отвара подмени из којег можете приказивати и скривати разне траке алатки.

Ctrl M Подешавање Прикажи траку менија

- Приказује или сакрива траку менија.

Подешавање Прикажи емулатор терминала

- Отвара мали текстуални приказ терминала, на дну главног прозора.

F9 Подешавање Прикажи бочну траку

- Дозива К‑освајачеву бочну траку. Погледајте sidebar.

Ctrl Shift F Подешавање Преко целог екрана

- Пребацује К‑освајач у режим преко целог екрана, када прозор К‑освајача заузима цео екран и нема уобичајене декорације прозора. Да напустите овај режим кликните на иконицу Напусти цео екран на траци алатки, или притисните Ctrl Shift F.

Подешавање Учитај профил приказа

- Учитава поставке придружене одређеном профилу приказа.

Подешавање Сачувај профил приказа као...

- Уписује тренутне поставке у текући профил приказа.

Подешавање Подеси профиле приказа...

- Измените постојећи профил приказа или направите нови.

Подешавање Подеси проширења...

- Отвара дијалог са свим инсталираним прикључцима (нпр. из КДЕ‑ових модула екстраопреме) и омогућава активирање жељених. Свим прикључцима може се приступити кроз мени Алатке

Подешавање Подеси проверу правописа...

- Дијалог за подешавање провере правописа, у ком можете изменити поставке посебне за К‑освајач.

Подешавање Подеси пречице...

- Погледајте и измените К‑освајачеве пречице с тастатуре, тј. комбинације тастера придружене радњама, попут Ctrl V за копирање. Пазите да притом не дуплирате постојећу пречицу.

Подешавање Подеси траке алатки...

- Подесите главну и допунске траке алатки, и траку локације. Погледајте секцију о измени трака.

Подешавање Подеси К‑освајач......

- Омогућава вам да подесите понашање К‑освајача у режимима менаџера фајлова и прегледача.

#### Мени Прозор

Ctrl Shift L Прозор Подели приказ лево/десно

- Дели приказ на леви и десни.

Ctrl Shift T Прозор Подели приказ горе/доле

- Дели приказ на горњи и доњи.

Ctrl Shift W Прозор Затвори активни приказ

- Уклања активни приказ.

Ctrl N Прозор Нови прозор

- Отвара још један прозор К‑освајача.

Ctrl Shift D Прозор Удвостручи прозор

- Отвара још један прозор К‑освајача, садржаја као и текући.

Ctrl T Прозор Нови језичак

- Отвара нову, празну страницу под језичком.

Ctrl D Прозор Удвостручи текући језичак

- Удвостручава страницу под језичком.

Ctrl Shift B Прозор Откачи текући језичак

- Издваја текућу страницу под језичком у нови примерак К‑освајача.

Ctrl W Прозор Затвори текући језичак

- Затвара текућу страницу под језичком.

Ctrl Shift лево Прозор Помери језичак улево

- Премешта тренутни језичак једно место улево на списку.

Ctrl Shift десно Прозор Помери језичак удесно

- Премешта тренутни језичак једно место удесно на списку.

#### Мени Помоћ

Поред уобичајених ставки КДЕ‑овог менија Помоћ, описаних у одељку о помоћи у Основама КДЕ‑а, имаћете и ставку Увод у К‑освајач којом се можете навратити на уводне странице (које сте добили при првом покретању К‑освајача).

## Питања и одговори

Могу ли да покренем К‑освајач под другим менаџером прозора?

Само инсталирајте КуТ, модуле `kdelibs` и `kdebase`, и покрените К‑освајач из свог омиљеног менаџера прозора. Требало би нормално да ради, а ако не (програмери КДЕ‑а не испитују често овај случај), пријавите проблем на http://bugs.kde.org; често помаже и да извршите `kdeinit` пре покретања К‑освајача.

Где К‑освајач држи своје поставне податке?

Углавном у фасцикли `~/.kde` (на неким системима може бити и `~/.kde4`, већ према начину инсталирања КДЕ‑а). Не мењајте ручно фајлове у тој фасцикли осим ако заиста знате шта радите.

- Фасцикла `~/.kde/share/apps/konqueror/profiles` садржи појединачне фајлове са поставкама за сваки од профила.

- Обележивачи се држе у `~/.kde/share/apps/konqueror/bookmarks.xml`

- Колачићи се држе у `~/.kde/share/apps/kcookiejar/cookies`

- Историјат, који се користи за могућност самодопуне, налази се у `~/.kde/share/config/konq_history`

- У фасцикли `~/.kde/share/config/`, фајлови `konqiconviewrc`, `konqlistviewrc` и `konquerorrc` садрже мношто општих поставки.

- Фасцикла `~/.kde/cache-`име‑домаћина`/http/` садржи кеш прегледача.

- Бочна трака користи фајлове и потфасцикле у `~/.kde/share/apps/konqsidebartng`

Све поставке посебне по фасцикли стављају се у `.directory` фајлове у датим фасциклама.

Како могу да очистим фајл историјата?

Постоје два „историјата“:

- Један се користи за допуну текста у пољу уноса траке локације. Да очистите овај, кликните десним на поље уноса и одаберите Очисти историјат.

- Други је дневник посећених локација. Изаберите страницу историјата у бочној траци, кликните десним на неки унос и одаберите Уклони ставку (Del) да уклоните само тај унос, или Очисти историјат да уклоните све уносе.

Такође можете употребити програм Чистач (из модула `kdeutils`), који омогућава чишћење колачића, фавиконица, веб историјата и кеша, допуна формулара и смерница кеширања за посећене веб сајтове.

Како да укључим, искључим или очистим кеш прегледача?

Ако одаберете Прегледање Веба Кеш у дијалогу покренутом путем Подешавање Подеси К‑освајач..., добићете дијалог који вам допушта да искључите кеш, очистите га или му подесите величину, и измените смернице кеширања.

Како могу да изменим вредности прековремена која К‑освајач користи при прегледању Веба?

У Системским поставкама, категорија Мрежа и повезивост на страници Мрежне поставке Поставке повезивања.

Како постављам своју „домаћу“ страницу — ону која се учитава по покретању?

К‑освајач има „домаћу фасциклу“ у режиму менаџера фајлова, а „домаћу страницу“ у режиму прегледача.

Ове поставке можете изменити покретањем Подешавање Подеси К‑освајач...Опште.

К‑освајачеву почетну страницу у режиму менаџера фајлова задајете преко падајућег списка К‑освајач креће од:, избором једног од уводне странице, моје домаће странице, празне странице или мојих обележивача.

У режиму прегледача, К‑освајач се покреће са уносом под Домаћа страница:.

Овде не могу да нађем одговор на моје питање.

Погледајте https://konqueror.org/faq/ или https://konqueror.org/contact/.

Више информација можете наћи на Форуму заједнице КДЕ‑а и на К‑освајачевој страници на Корисничкој бази КДЕ‑а..

## Заслуге и лиценца

К‑освајач. © 1999-2003, програмери К‑освајача:

Давид Фор &David.Faure.mail;

- програмер (делови, јаваскрипт, У/И библиотека) и одржавалац

Симон Хаусман &Simon.Hausmann.mail;

- програмер (радни оквир, делови)

Михаел Рајхер &Michael.Reiher.mail;

- програмер (радни оквир)

Матијас Велк &Mattias.Welk.mail;

- програмер

Александер Нојндорф &Alexander.Neundorf.mail;

- програмер (списковни прикази)

Михаел Браде &Michael.Brade.mail;

- програмер (списковни прикази, У/И библиотека)

Ларс Кнол &Lars.Knoll.mail;

- програмер (мотор за рендеровање ХТМЛ‑а)

Анти Коивисто &Antti.Koivisto.mail;

- програмер (мотор за рендеровање ХТМЛ‑а)

Дирк Милер &Dirk.Mueller.mail;

- програмер (мотор за рендеровање ХТМЛ‑а)

Питер Кели &Peter.Kelly.mail;

- програмер (мотор за рендеровање ХТМЛ‑а, јаваскрипт)

Валдо Бастијан &Waldo.Bastian.mail;

- програмер (мотор за рендеровање ХТМЛ‑а, У/И библиотека)

Матеј Кос &Matt.Koss.mail;

- програмер (У/И библиотека)

Алекс Зепеда &Alex.Zepeda.mail;

- програмер (У/И библиотека)

Штефан Кулов &Stephan.Kulow.mail;

- програмер (мотор за рендеровање ХТМЛ‑а, У/И библиотека, радни оквир за пробу на регресије)

Ричард Мур &Richard.J.Moore.mail;

- програмер (подршка за јаванске аплете)

Дима Рогозин dima@mercury.co.il

- програмер (подршка за јаванске аплете)

Вин Вилкс wynnw@calderasystems.com

- програмер (подршка менаџера за јаву 2 и друга важна побољшања за подршку аплета)

Хари Портен &Harri.Porten.mail;

- програмер (јаваскрипт)

Штефан Шимански schimmi@kde.org

- програмер (подршка Нетскејпових прикључака)

Карстен Пфајфер &Carsten.Pfeiffer.mail;

- програмер (радни оквир)

Џорџ Стајкос &George.Staikos.mail;

- програмер (подршка за ССЛ, Нетскејпови прикључци)

Давит Алемајеху adawit@kde.org

- програмер (У/И библиотека, подршка за аутентификацију)

Торстен Ран &Torsten.Rahn.mail;

- графика и иконице

Торбен Вајс weis@kde.org

- аутор КФМ‑а

Јозеф Венингер &Joseph.Wenninger.mail;

- програмер (радни оквир навигационог панела)

Штефан Бинер &Stephan.Binner.mail;

- програмер (разноразно)

Лео Саверник l.savernik@aon.at

- контрола приступа јаваскриптом, проширења смерница по домену, мотор за рендеровање ХТМЛ‑а

Жермен Гаран germain@ebooksfrance.org

- програмер (мотор за рендеровање ХТМЛ‑а)

Зaк Расин zack@kde.org

- програмер (мотор за рендеровање ХТМЛ‑а)

Тобијас Антон anton@stud.fbi.fh-darmstadt.de

- програмер (мотор за рендеровање ХТМЛ‑а)

Лубош Луњак l.lunak@kde.org

- програмер (мотор за рендеровање ХТМЛ‑а)

Максим Орлович maksim@kde.org

- програмер (мотор за рендеровање ХТМЛ‑а, јаваскрипт)

Алан Сандфелд Јенсен kde@carewolf.com

- програмер (мотор за рендеровање ХТМЛ‑а)

програмери Епловог Сафарија

- програмер (мотор за рендеровање ХТМЛ‑а, јаваскрипт)

Кос Вризен koos.vriezen@xs4all.nl

- програмер (подршка за јаванске аплете и друге угнежђене објекте)

Ајвор Хјуит ivor@ivor.org

- програмер (Адблокови филтери)

Едуардо Роблес Елвира edulix@gmail.com

- програмер (радни оквир)

© документације 2000-2003

- Ерван Лоасан &Erwan.Loisant.mail;

- Памела Робертс &Pamela.Roberts.mail;

За КДЕ 3.2 документацију ажурирао Филип Родригез &Philip.Rodrigues.mail;

Пробно читао документацију за КДЕ 4.11 Дејвид Палсер davidpalser179@btinternet.com.

Превео Драган Пантелић falcon-10@gmx.de.

&underFDL; &underGPL;

## Инсталирање

К‑освајач, део пакета `kdebase`, један је од кључних делова КДЕ‑а.

Упутства за набавку КДЕ‑а потражите на www.kde.org.

За додатне информације о К‑освајачу можете посетити www.konqueror.org.

Превео Драган Пантелић falcon-10@gmx.de.

&underFDL;
&documentation.index;